
L’ESCULTOR JOSEP MAROA BARNADAS 1 MESTRES 

Xavier Soler Àvila 


La historiografia de l'art modernista a Catalunya de la segona meitat del segle 
passat 1 ha anat aprofundint, cada cop amb major èmfasi, en un fenomen molt 
característic com fou l'excepcional confluència i desenvolupament conjunts, al 
tombant del segle xix, entre art de creació i arts industrials, la qual cosa ha 
permès conèixer l'obra de molts artistes catalans que, o bé havien caigut en 
l'oblit, o bé no se'ls havia pogut tractar amb la suficient perspectiva històrica, 
i que se'ns revelen, al capdavall, com a cabdals durant aquell període. El con¬ 
text artístic que ens ocuparà veurà com les tradicionals jerarquies entre belles 
arts i arts sumptuàries o aplicades, tendien ja a esvair-se donades unes neces¬ 
sitats estètiques concretes i alhora molt diversificades, propiciant-se cert grau 
de confusionisme entre les arts i els oficis artístics -els quals foren revitalitzats 
des de diverses institucions i exposicions oficials-, i on noves tècniques indus¬ 
trials modificaren la relació de molts artistes amb la seva producció, bressola- 
des, especialment, per la nova arquitectura. Pel que fa a l'escultura modernista 
catalana , 2 sovint s'ha focalitzat l'interès cap a noms com Josep Llimona, Enric 
Clarasó, Miquel Blay o Eusebi Arnau, que per la seva extraordinària rellevàn- 

1. Ens referim a la historiografia de l'art modernista com a fenomen global que va des dels 
treballs de J.F. Ràfols i d'Alexandre Cirici Pellicer de mitjans de segle passat fins a la darrera 
de les aportacions, hores d'ara parcialment publicada que és DD.AA., El Modernisme, L'isard, 
Barcelona, 2002, obra que transcendeix els grans noms tot reivindicant l'obra de molts 
artesans, artistes i arquitectes que havien quedat en un segon pla i l'obra dels quals se'ns 
presenta d'un alt nivell, alhora que necessària revisió del Modernisme en totes les seves 
vessants. 

2. Destacaré el treball de JuditSuBiRACHS 1 Burgaya, L'escultura del seglexixa Catalunya. Del 
Romanticisme al Realisme, Publicacions de l'Abadia de Montserrat, Barcelona, 1994 (Biblioteca 
Abat Oliba, 146), excepcional síntesi que omple un buit pel que fa a estudis globals a l'entorn 
de l'escultura vuitcentista a Catalunya. 

cia, han pres protagonisme a molts d'altres com Josep Montserrat, Didac 
Massana, Pere Carbonell, Llorenç Rosselló, Antoni Parera, Josep Campeny, 
Sebastià Cruset, Carles Flotats, Antoni Alsina 3 o el mateix Josep Maria 
Barnadas i Mestres (Barcelona 1867-Alella 1939) (fig. 1), bona part de l'obra 
del qual és paradigmàtica, com la d'algun dels citats, de la prolífica convergèn¬ 
cia artístico-industrial esmentada que, molt especialment a Barcelona, arrencà 
amb força a partir de la preparació de l'Exposició Universal de 1888, i que es 
desenvoluparà els anys següents eixoplugada per la frenètica activitat cons¬ 
tructiva que s'endegà a la ciutat. 

Sense menystenir la inmanència que el poderós pòsit del realisme escultòric 
precedent llegà a l'escultura modernista catalana, els paràmetres estètics de la 
nova escultura foren determinats tant per l'afany de modernitat mitjançant 
cert acostament a la morfologia curvilínia i atzarosa de la natura, per l'addició 
d'estilemes que provenien del simbolisme francès -amb la seva càrrega intrín¬ 
seca d'esteticisme, en tant que tendent a figuracions extremes i la plasmació 
d'aquella vaguetat idealitzada i autocomplaent-, com per les puntuals aproxi¬ 
macions a l'impressionisme d'un Auguste Rodin i a continguts d'ordre més 
humà o social d'un Constantin Émile Meunier. 4 Tot això penetrà a Catalunya 
de la mà d'escultors com Blay o Llimona, de ben segur els que quadren més 
exactament amb aquest perfil genèric. Hem de tenir en compte, però, que els 
aires de modernitat cuallaren en l'escultura catalana de finals del xix amb cert 
retard respecte a altres arts plàstiques com la pintura. Les pervivències classi¬ 
cistes i la voluntat d'eclecticisme historicista que arrencà amb el Romanticis¬ 
me, 5 i que s'imposava encara des de l'arquitectura -integradora de totes les 
arts i marc on l'escultura es desenvolupà preeminentment-, junt amb el pes 
que seguia tenint la comitència religiosa, sovint refractària a la novetat pel que 
fa a l'art figuratiu, encara eren factors clau en el seu devenir, i als quals la 
majoria d'autors s'hi adaptarien en major o menor mesura, observant-se en 
molts d'ells rastres del que podríem anomenar com a desdoblament estilístic, en 
tant que sovint basculaven indistintament des d'estils històrics fins a posicions 
més d'avantguarda, i a l'inrevés. 

Aquesta lluita o tensió entre el vell i el nou pròpia de l'art fin-de-siéclé també 
es deixà sentir a l'obra de Josep Maria Barnadas, on conreà tant un naturalis- 

3. Balcells, Albert, «Antoni Alsina i Amils, un artista entre dos segles (1863-1948)», dins 
Butlletí de In Reial Acadèmia Catalana de Belles Arts de Sant Jordi, XIII, 1999, pp. 11-67, com a 
modèl·lica i necessària monografia recent sobre un altre dels excepcionals escultors catalans 
oblidats. 

4. Cirici Pellicer, Alexandre, L'escultura catalana, Editorial Moll, Palma de Mallorca, 1957 (Bi¬ 
blioteca Raixa, 20); la justesa i precisió meridianes dels seus breus judicis sobre les arts en 
general donen també de ple en la diana a l'hora de definir succintament els trets essencials, 
dels quals parteixo, de l'escultura modernista a Catalunya. 

5. Fontbona, Francesc, i Francesc Miralles, Del Modernisme al Noucentisme, 1888-1917, Barce¬ 
lona, Edicions 62,1985, pp. 46-65; agraeixo des d'aquí al Dr. Francesc Fontbona les seves 
aportacions, suggeriments i aclariments a l'hora de desenvolupar aquest treball. 

Fig. i. Retrat de Josep Maria Barnadas i Mestres, 
c. 1910. Col·lecció Barnadas (repr. Ricard Marco). 


me desacomplexat en la seva ornamentació, i sobri i equilibrat en la represen¬ 
tació de la figura humana, que l'atansava a naturals i íntegres posicions 
d'avantguarda tant com a un cert classicisme reinterpretat que té molt a veure 
amb la seva formació a Llotja com a deixeble d'Agapit Vallmitjana, i que des¬ 
envoluparà preferentment en la seva vessant d'imatger religiós. Un escultor 
capaç d'oferir treballs plenament modernistes amb obres d'inequívoca estètica 
simbolista que, amb les seves formes i continguts -ja fossin religiosos o laics-, 
transcendien la realitat prosaica i tangible d'acord amb el nou gust de l'època 
i que, simultàniament, altres vegades reculava fins a posicions més tradicionals 
o retòriques, bé requerides pels revivals arquitectònics, bé per la imatgeria reli¬ 
giosa a l'ús o bé, com veurem, durant el periode d'incertesa estètica previ a 
l'adveniment del Noucentisme, quan el Modernisme ja davallava, quan ja co¬ 
mençava a esdevenir retòric abans d'apitrat. 

Josep Maria Barnadas va saber deixar una empremta personal a la seva 
ambivalent producció, ja fos aquesta més o menys lligada als requisits de l'en¬ 
càrrec, caracteritzada molt especialment per un accentuat equilibri formal -sense 
carregar o accentuar una part que desequilibrés el tot- i que podríem qualificar 

de «clàssic» -inclús a les seves incursions més avantguardistes- en oposició a 
«abarrocat»; una escultura sense artificiosos escarafalls que eixordissin la 
serenor cercada, molt calma i molt mesurada en funció del marc arquitectònic 
on havia d'ubicar-se, sovint atenta a riguroses simetries formals i a la inclusió 
de puntuals detalls enriquidors de la iconografia habitual pel que fa a peces 
arquitectònico-ornamentals. La seva obra fa palès l'alt grau d'implicació i com¬ 
promís de Barnadas amb els arquitectes amb qui veritablement col·laborà i, evi¬ 
dentment, amb ell mateix com a artista, en una època en què l 'horror vacui era 
gairebé norma a l'hora de concebir, sobretot, la decoració escultòrica edilícia. 6 

Si podem qualificar Llimona com el millor intèrpret de la femineitat moder¬ 
nista -al marge dels seus elogiables treballs escultòrics religiosos-, i a Blay li 
cap el mèrit, entre d'altres, d'haver estat el més destacat escultor de grans con¬ 
junts integrats a edificis emblemàtics, Barnadas fou, a més d'un dels idonis tra¬ 
ductors de les necessitats escultòriques votives de l'estament religiós de l'època, 
un dels principals proveïdors de models escultòrics de qualitat per a l'arquitec¬ 
tura civil i religiosa, vessant aquesta per la que pot ser considerat un dels escul¬ 
tors industrials més importants de la darrera dècada del xix i les dues primeres 
del xx, tant pel volum de feina que era capaç d'assumir des del seu taller com 
pels seus excepcionals estàndards, que justifiquen per si sols la seva presència 
a alguns dels millors edificis de l'època. 7 A la vista de les obres que ara conei¬ 
xem, podem allargar el període de la seva preeminència -alhora com a imatger 
religiós i escultor industrial-, fins ben bé el 1920. 8 Tanmateix, pel fet de saber 

6. DD.AA.,EZ Temps del Modernisme. Cicle de conferències fet n la Institució cultural del CIC de 
Terrassa, curs igyç/80, Publicacions de l'Abadia de Montserrat, Barcelona, 1998 (Biblioteca 
Milà i Fontanals, 2. Conferència de Josep M.Garrut, «L'escnltnra als temps del Modernisme», 
pp. 132-147; on l'autor defineix genèricament el Modernisme com un sentiment barroc 
enfrontat a un sentiment clàssic, i recorre a les constants històriques del pas d'un estil a un 
altre i que sovint són, diu Garrut, alternances clàssic-barroc, barroc-clàssic, per recolzar la 
seva afirmació.) 

7. DD.AA., El Modernisme, Museu d'Art Modern, Parc de la Ciutadella, Barcelona, Catàleg de 
l'exposició, 10 d'octubre de 1990-13 de gener de 1991, Barcelona, Olimpíada Cultural 
Barcelona '92/Lunwerg, 1990, primer volum (text de Teresa Navas, «Les arts aplicades en la 
formulació de l'arquitectura modernista», pp. 269-276), p. 274; on l'autora cita Josep Maria 
Barnadas i el posa al costat de Josep Campeny i Pere Carbonell com un dels escultors que 
més treballaren en el camp de l'arquitectura; DD.AA., El Modernisme a l'entorn de l'arquitec¬ 
tura, L'isard, Barcelona, 2002, vol. I (text de M. Isabel Marín, «L'escultura aplicada a l'arqui¬ 
tectura», pp. 221-236), darrera aportació on s'esmenta la figura de Barnadas com a un dels 
escultors arquitectònics a destacar. 

8. Fontbona, Francesc, i Francesc Miralles, Del Modernisme al Noucentisme, 1888-ipiy, Barce¬ 
lona, Edicions 62,1985, on els autors no han dubtat a qualificar-lo com l'imatger religiós 
barceloní més important entre 1888 i 1905, p. 56; «Alguns altres havien muntat una 
autèntica indústria escultòrica; era el cas de la casa El Arte Cristiano d'Olot,..., o el taller de 
Josep M. Barnadas, l'imaginaire religiós més destacat de Barcelona, que també treballava en 
escultura aplicada a l'arquitectura»; Barnadas, però, no ha ser posat en relació amb els 
tallers olotins de producció seriada d'art religiós, indústries estrictament artesanals que fins 
i tot exportaven part de la seva gran producció. 

mantenir els contactes precisos, tant amb els arquitectes projectistes, com amb 
els clients burgesos i eclesiàstics, li assegurà un lloc preeminent durant força 
anys al mercat de l'escultura ornamental. Amb el canvi de segle, com veurem, 
Bamadas s'erigí en un dels capdavanters de l'escultura aplicada a l'arquitectu¬ 
ra a Catalunya, recollint el testimoni dels pocs escultors precedents dedicats a 
aquest àmbit com Atché, Carbonell o Fuxà. 

En abordar l'estricta biografia artística de Josep Maria Barnadas ens interes¬ 
sa, doncs, tractar-lo especialment dins el context artístico-industrial de l'època, 9 
en tant que els seus treballs escultòrics per a edificis d'arquitectes tan heterò- 
clits i de diferents generacions com Joan Martorell, Enric Sagnier, Josep 
Domènech i Estapà, Josep Puig i Cadafalch, Simó Cordomí o Jeroni Martorell, 
foren el seu camp d'acció preeminent a partir de cert moment de la seva trajec¬ 
tòria. El seu encaix dins la història de l'art català es materialitza en dos nivells 
diferenciats, alhora que enllaçats: amb presència i treballs de prestigi primera¬ 
ment a algunes exposicions i després a l'entorn de l'imatgeria i l'art religiós, i 
l'industrial o referit a l'escultura arquitectònica. Barnadas va saber conjugar a 
la perfecció aquest doble tarannà, oferint una qualitat sovint inèdita en escul¬ 
tura ornamental o seriada i equiparable a la de coetanis seus com el mateix 
Eusebi Arnau, els germans Juyol o Josep Campeny, els quals també veieren en 
la nova arquitectura un bon terreny on desenvolupar el seu art. 

En el plànol historiogràfic particular, partim d'una corrua d'esments esca¬ 
dussers i heteròclits referents al Josep Maria Barnadas escultor, alguns d'una 
major rellevància que altres però que, compilats, analitzada la documentació 
gràfica i manuscrita que conserven els seus hereus, 10 i el necessari recurs i revi¬ 
sió de les fonts impreses de l'època, ha permès atribuir-li més treballs dels pocs 
coneguts fins ara com a seus. Possiblement les obres realitzades per ell siguin 
moltes més de les que es referenciaran; la seva pròpia naturalesa les fa difícil- 

9. Sobre el tema art-indústria i les seves relacions hi ha força bibliografia recent, des d'Oriol 
Bohigas, i Leopold Pomés, Arquitectura modernista, Editorial Lumen, Barcelona, 1968 
(Col·lecció Paraula i Forma), pp. 231-241, passant per aproximacions encara parcials però 
valuoses com la de DD.AA., Modernismo en Cataluna, Ediciones de Nuevo Arte Thor, 
Barcelona, 1976 (text de Josep Maria Garrut, «Decoración», pp. 247-282), fins a aportacions 
més recents i íntegres com l'esmentat El Modernisme, 1990 (text de Pilar Vélez, «De les rela¬ 
cions entre l'art i la indústria. 1870-1910», pp. 225-239); DD.AA., Art de Catalunya. Ars 
Cataloniae, Edicions L'isard, SL, 1999, vol. 11, 'Arts decoratives, industrials i aplicades' (Textos 
de Pilar Vélez: «De les arts decoratives a les arts industrials», pp. 176-299, «Industries artís¬ 
tiques. El debat art-indústria», pp. 178-199, «El Modernisme: la gran esplendor de les arts 
decoratives», pp. 200-225). 

10. Vull agrair molt especialment l'inestimable concurs del Sr. Jesús Barnadas Parellada i de 
Maria Marta Bamadas Femàndez, fill menor i néta de l'escultor, que amb el seu entusiasme 
m'han ajudat a dur a terme aquest treball, i no han escatimat esforços per proporcionar-me 
la informació necessària -oral, documental i gràfica- per completar la semblança artística de 
Josep Maria Bamadas. Tanmateix, extenc els agraïments a Anna M. Barnadas Figueras, bes¬ 
néta de l'escultor, a Laura Martín Bamadas i a Jesús Barnadas Andinach, qui generosament 
m'ha facilitat l'accés a la documentació gràfica original de l'artista. 

ment quantificables o atribuïbles, ja que aquest tipus de treballs aplicats a l'ar¬ 
quitectura han estat posats, ja a l'època, més en relació amb la figura de l'ar¬ 
quitecte, obviant-se amb freqüència altres oficis vinculats a la construcció, com 
els d'escultor industrial o el de serraller artístic, la qual cosa dificulta l'atribució 
de treballs aplicats. Moltes de les seves obres probablement hagin estat destruï¬ 
des o espoliades, ja fos durant les rauxes iconoclastes de la Setmana Tràgica de 
1909 i de la Guerra Civil espanyola, o pel que podríem anomenar com a «se¬ 
lecció natural» -si s'em permet el símil darwinià total o parcial-, patida per 
bona part del llegat històrico-artístic català al llarg del segle xx, la qual cosa su¬ 
posa certa desventatja respecte a repertoris amples i ben documentats com els 
d'altres escultors. Amb tot, aquest treball vol ser la vindicació d'un artista que 
arribà a exposar al costat de Miquel Blay, Josep Llimona i Anselm Nogués -i no 
n'obviem cap altre- a la primera exposició del Cercle Artístic de Sant Lluc, 
constituint part del grup d'artistes que des de les seves conviccions religioses i 
catalanistes esdevingueren nucli de l'avantguarda de l'art català de la darrera 
dècada del xix. 


Els primers anys 

Josep Maria Barnadas i Mestres neix al carrer Ataíilf número 1 de Barcelona 
el 28 d'abril de 1867, sent el petit de tres germans: Josefa, Joan i ell mateix. Els 
seus pares, en Joan Barnadas i Ventura, nascut a Alella i fuster de professió, i la 
Maria Mestres Solé, de Sant Boi de Llobregat, s'haurien establert a Barcelona 
pels volts de 1850. El 25 de febrer de 1876 mor la seva mare, i dos anys després, 
el 9 de gener de 1878, els tres germans quedaren orfes en morir el pare. En ser 
tots tres menors d'edat -la Josefa, d'uns disset anys, en Joan de tretze, i el petit 
Josep Maria d'onze- Josep Marimon i Cot (c. 1816-c. 1904) els va tutoritzar, 
acollint-los pràcticament com a fills al seu domicili del carrer Palau número 
cinc de Barcelona. 11 Marimon era mestre d'obres, i el 1865 formava part del 
personal facultatiu de les obres de construcció de la Universitat de Barcelona 
projectada per Elies Rogent. 12 Al cap d'uns anys, probablement amb la seva 
majoria d'edat al voltant de 1880, Josefa Barnadas contragué matrimoni amb 
Josep Marimon. 


n. Es desconeix el nexe mitjançant el qual foren tutoritzats per Marimon. Potser aquests són els 
Parellada, família amb la qual es vincularia primerament en Joan Barnadas i posteriorment 
el mateix Josep Maria, i que tenien sucursal de fusteria també al carrer Ataülf. Marimon 
potser els coneixeria professionalment o bé eren amics. 

12. Cirici, Alexandre, Josep Termes, i Santiago Alcolea, La Universidad de Barcelona. Estudio 
histórico-artístico, Barcelona, 1971, p. 180; on es reprodueix la fotografia conservada a l'Arxiu 
Municipal de Barcelona: «Personal facultativo de las Obras de construcción de la Universi- 
dad 1865. Parte superior: Venancio y Agapito Vallmitjana, Medir y Bres, maestros de obras; 
Jaime Serra, decorador. Medio: Miquel y Badia, secretario; Margarit, contable; Codina y 


32 



L’ESCULTOR JOSEP MARIA BARNADAS I MESTRES (1867-1939) 


Sembla ser que els mestres d'escola de Josep Maria Barnadas detectaren en 
ell precoces aptituds per a la música, però els estudis musicals desitjats eren 
massa costosos per a les rendes disponibles per a ell, i que el seu tutor havia 
d'administrar fins a la seva majoria d'edat. Marimon també hauria estat assa¬ 
bentat pels mateixos mestres que el jove Barnadas s'entretenia llargues estones 
model·lant ninots de cera i que ho feia amb traça. 15 Així, el 1880 el matriculà, 
amb tretze anys i escaig, a l'Escola de Belles Arts de Barcelona (Llotja), que per 
aquells anys seguia sent capdavantera en l'ensenyament artístic a Catalunya. 
Josep Marimon jugaria, doncs, un paper determinant en el futur professional 
de Barnadas, tot encarrilant i recolzant les seves habilitats i tendència innata 
vers l'art, i a la vegada posant-lo en contacte amb gent que, de ben segur, pro¬ 
piciaria la seva trajectòria futura com a escultor, com bé podrien ser els matei¬ 
xos escultors Vallmitjana, als qui Marimon sens dubte coneixia dels treballs a la 
Universitat de Barcelona. 

El seu germà gran, en Joan, també fou matriculat a Llotja, on hi va roman¬ 
dre només els cursos 1880-81 i 1881-82 a Ensenanzns de Aplicación, probable¬ 
ment per Tall de pedra, Tall de fusta i Nocions de construcció, atenint-nos al seu fu¬ 
tur treball dins aquest camp, on esdevingué col·laborador de Miquel Parellada, 
qui l'introduiria en l'ofici de fusteria aplicada a la construcció, i de qui esdevin¬ 
gué successor en casar-se el 5 de juny de 1889 amb la seva filla, Maria Pare¬ 
llada i Ferrer. Destacarem la seva presència a la Exposició de 1892, on hi ex¬ 
posà pel seu compte i alhora com a col·laborador de Parellada. Ambdós pre¬ 
sentaven diverses peces, com ara taules, una farmaciola, una cadira d'opera¬ 
cions, una làmpara mèdica, i diversos mobles de menjador.^ El seu treball en 
l'àmbit de la fusteria aplicada a la construcció s'extendrà fins ben entrada la 
dècada dels vint. 15 


Guiu, maestros de obras; Rogent, Marimon y Brossa, maestros de obras. Parte inferior: 
Leoncio Serra, dibujante (AMB)»; destacarem d'aquesta fotografia la presència de Marimon 
al costat mateix d'Elies Rogent, i la dels germans Vallmitjana; cal recordar que la categoria 
de mestre d'obres equivalia a l'època a la d'arquitecte. Segons comunicació oral de Jesús 
Barnadas Parellada, fill de l'escultor, Marimon hauria estat el darrer dels mestres d'obres 
que quedarien treballant a l'edifici abans de la seva finalització. 

13. Comunicació oral de Jesús Barnadas Parellada. 

14. Catalogo de la Exposición Nacional de Industrias Artísticas é Internacional de reproduccioncs, Bar¬ 
celona, Imprenta de Henrich y Cía, 1892, p. 219 i p. 225. 

15. Joan Barnadas i Mestres apareix amb assiduitat com a anunciant associat a Parellada als 
Anuaris de l'Associació d'Arquitectes a partir del de 1900. Apareix també com a anunciant 
-ja com a successor de Parellada- al catàleg de la VI Exposición Internacional deArte. Catalogo 
ilustrado. Ayuntamiento de Barcelona, Barcelona, 1911, p. 32; «Carpinteria en todos sus ramos 
de construcción de Juan Barnadas y Mestres sucesor de Miguel Parellada. Taller y Despacho: 
Aragón, 364, entre Bailén y Paseo de San Juan. Sucursal: Ataulfo, 7. Barcelona»; amb 
posterioritat, i com Josep Maria Barnadas, el trobarem als índexs de professionals 
relacionats amb la construcció de la revista -primerament quinzenal i mensual, i finalment 
anual- Arquitectura y Construcción. 


33 



XAVIER SOLER ÀVILA 


Josep Maria Barnadas a l'Escola de Belles Arts de Barcelona 16 

Josep Maria Barnadas consta com a matriculat tres cursos consecutius a les 
Ensenanzas de Aplicación de Llotja -des del 1880-81 fins al 1882-83, l'equivalent 
al que seria l'actual Escola d'Arts i Oficis. No sabem les assignatures que va fer 
però, entre d'altres, hi havia Dibuix general artístic, Dibuix lineal, Tall de pedra, 
Tall de fusta, Nocions de construcció, Talla en dibuix, Modellat i buidat, 
Metàllisteria, i Història de les arts sumptuàries . 17 Superats aquests tres cursos, pas¬ 
sà a l'anomenada Ensenanza Superior de pintura, escultura y grabado, a la matei¬ 
xa Llotja, estudis equivalents als actuals universitaris de Belles Arts, i als quals 
es matriculà els cursos 1883-84 i el 1884-85. El primer d'ells va fer Escultura: 
Sección 1": Antiguo, on consta amb el número 15 de matrícula. Anatomia artís¬ 
tica amb el 61, i Teoria estètica e Historia de las Bellas Artes amb el 60. El curs 
següent, 1884-85, va fer Escultura: Sección i n : Antiguo amb el número 11 de 
matrícula, Paisaje: Sección T 1 : copia de estampa, i Perspectiva, ambdues assigna¬ 
tures amb el número 7. 18 A aquest segon cicle tingué probablement com a do¬ 
cents, entre d'altres, a Manuel Bartolomé Cossío per Teoria i Història de les 
Bellas Arts, Jeroni Faraudo Condeminas per Anatomia aplicada als artistes, Josep 
Calvo Verdonces a Perspectiva, i Agapit Vallmitjana i Barbany per Escultura de 
l'antic i del natural. 

El fet més determinant fou, sens dubte, el mestratge d'Agapit Vallmitjana. 
Figura clau en l'escultura catalana vuitcentista junt amb el seu germà Venanci, 
en la futura obra figurativa de Barnadas s'observen clars rastres del realisme 
obert pels Vallmitjana partint d'una tradició escultòrica que encara bevia del 
neoclàssic. Tant des de la seva vessant com a professors a Llotja, des del seu 
taller -per on passaren multitud d'escultors-, com des de la seva prolífica obra, 
els Vallmitjana impulsaren notablement el canvi estètic i de valoració vers l'es¬ 
cultura a Catalunya. Cal recordar que per aquells anys, i fins ben bé el canvi 
de segle, l'ensenyament artístic a Llotja encara era condicionat pels mètodes pe¬ 
dagògics del romanticisme natzarè instaurats a mitjans del xix, que marcaven 
fortament l'aprenentatge dels alumnes, tot i els intents renovadors de professors 
com Ramon Martí i Alsina o Antoni Caba, epígons del Realisme pictòric. 

16. La informació sobre la vida acadèmica de Josep Maria Barnadas i el seu germà Joan a Llotja 
m'ha estat facilitada generosament per Victoria Durà, que ha consultat i extractat directa¬ 
ment els llibres de matrícula de la Llotja custodiats per la Reial Acadèmia Catalana de Belles 
Arts de Sant Jordi. 

17. A les Ensenanzas de Aplicación hi havia un llibre de matrícula per a cada curs, on apareixen 
impreses les diferents assignatures impartides. Entre 1880 i 1883 només es consignava el 
nom, els cognoms i la naturalesa -o lloc de naixement- de cadascun dels alumnes 

18. La informació acadèmica consignada als llibres de Ensenanza Superior és menys minsa, però 
es redueix, en el cas de Barnadas, a la descrita al text, tot i que bé podia haver cursat altres 
assignatures com Dibujo del Antiguo (y ropajes), Escultura Sección 2": Natural, i Escultura 
Sección 3": Composición. La segona d'aquestes esmentades era, de fet, obligatòria per poder 
optar a la bossa de viatge que guanyà. 

Des de Llotja mateix, binomis com bellesa i utilitat foren cridats a entrar en 
cohesió en l'àmbit de les arts industrials, i les pàgines del Album enciclopédico- 
pintoresco de los industriales (1857-59) de Lluís Rigalt i Farriols, director de la 
institució de 1877 a 1887, en són bona prova. Obra cabdal per al futur de les 
arts decoratives i industrials de l'època, tant en l'àmbit acadèmic com en el 
professional, Rigalt no va deixar d'incloure en ella una clara apologia de l'art 
bell i útil alhora.Si bé els models ornamentals proposats per Rigalt són d'estils 
històrics, preferentment clàssics o medievals, molts d'ells formaran part del 
llenguatge divers del Modernisme arquitectònic. Per altra banda, el teòric i his¬ 
toriador de l'art Josep de Manjarrés i de Bofarull, successor a Llotja de Milà i 
Fontanals en l'assignatura de Teoria i història de les belles arts entre 1858 i 1880, 
i director de la institució el mateix 1880, també defensà a la seva obra Las artes 
suntuarias. Sus teorías y su historia (1880) la necessitat d'acostar art i indústria 
d'acord amb els nous temps. De fet, el punt de trobada òptim de belles arts i 
artesanat industrial cap al darrer quart del segle xix hauria estat covat al llarg 
de tot el segle xix des de les diferents instàncies relacionades amb les arts, com 
la mateixa Llotja, i es remuntaria a la primera exposició d'arts industrials de la 
Junta de Comerç de 1822, fins a la culminació que representa la primera expo¬ 
sició oficial de 1892. Barnadas sembla tenir força clares les seves expectatives 
professionals ja de ben jove en l'escultura aplicada a l'arquitectura. La seva for¬ 
mació mixta a Llotja farà d'ell un artista ben preparat, d'una tècnica base sol¬ 
vent dins el classicisme acadèmic i del realisme, amb un bon domini del volum 
i molt especialment de l'espai o marc arquitectònic. 

Pels volts de 1885 Barnadas realitzà un oli -desconeixem si com a exercici 
de Llotja o de motu proprio-, que hauria regalat a la seva germana Josefa. 20 Es 
diu també que fou el mateix Ramon Martí i Alsina qui l'engrescà a pintar, 
però resulta difícil de determinar amb exactitud com es concretaria aquest 
fet. 21 Amb tot, es tracta d'una exhuberant però mesurada natura morta, amb 
una gran carbassa oberta al mig de la composició, rodejada de diverses ver¬ 
dures, fruites, una cistella, una estovalla -amb les inicials «J.B.»-, una ampo¬ 
lla i un gerro. En ell Barnadas llueix un bon domini dels recursos i la tècnica 

19. Rigalt, Lluís, Album enciclopédico-pintoresco de los industriales. Colección de dibujos geométricos 
y en perspectiva de objetos de decoración y ornato, en los diferentes ramos de atbmïileria, jardineria, 
carpinteria, cerrajeria, findicion, ornamentacion mural ebanisteria, plateria, joyeria, tapiceria, borda- 
dos, ceràmica, marqueteria, etc., Litograjia de la Union, de Don Francisco Campana, Barcelona, 1857- 
59 (2 vol.); vol. 2, conclusió; «... desde el momento en que la utilidad quiera convertirse en 
belleza, el arte adquiere derecho a intervenir en la forma; por consiguiente todo artesano 
debe tomar el arte por norma de sus tareas, y entregarse à él con fé entera y deseo ardiente 
de hallar la debida aplicación de sus principios a la tècnica en que estuviese adiestrado». 

20. Comunicació oral de Jesús Barnadas Parellada. 

21. Comunicació oral de Jesús Barnadas Andinach, propietari de l'oli, qui, a més, m'informà que 
l'oli fou recuperat de mans d'un brocanter barceloní a principis dels anys vuitanta, i 
restaurat pels alumnes de restauració de la Facultat de Belles Arts de la Universitat de Bar¬ 
celona pels volts de 1985. 

pictòrica, amb una pinzellada nítida, tot i que els efectes de llum són un tant 
homogenis. D'adscripció plenament realista, són molt logrades les textures de 
cadascun dels vegetals. 


EI viatge a Sevilla, Madrid i Toledo com a pensionat de Llotja 

Havent assistit amb assiduïtat a les classes d'ambos cursos, i demostrat les 
seves aptituds per a l'escultura, Barnadas pogué optar amb avantatge a les 
Bosses de Viatge que la Llotja convocava, com de costum, aquell curs. 22 Així, la 
Corporació Provincial, de la qual depenia l'escola, li concedí l'única bossa de 
viatge que atorgava en l'especialitat d'escultura per al curs 1884-85, i a la qual 
també aspirava Joan Aguilar i Feliu . 2 3 Els altres pensionats de la seva promoció 
foren els següents: Joan Baixas i Carreter, Guillem Roca i Sanpere i Antoni 
Utrillo i Viadera per Pintura, Emilia Coranty i Llurià per Brodats i blondes, 
Francesc Mirabent i Soler per Teixits i estampats, i Sebastià Cruset i Aupí per 
Pintura decorativa. 2 * No serà, però, fins el 1886 que Barnadas i els seus com¬ 
panys pogueren gaudir-ne. 25 Amb aquest tipus de pensionats, que ascendien a 
mil-cent-seixanta-sis pessetes amb seixanta-sis cèntims 26 i que els eren entregats 
en metàl·lic dins una bossa de seda, pogueren sufragar part de les despeses dels 
seus viatges i manutencions als centres artístics nacionals o europeus que tries- 

22. Actas de In Sesión Pública celebrada el dia 21 defebrero de 1886, Barcelona, Acadèmia Provincial 
de Bellas Artes de Barcelona, 1886, p. 15, on s'expliquen les bases per a la concessió de Bol- 
sas de Estudiós y de Vïajes que, no excedint de l'expressat lapse de quatre mesos segons diu 
l'epígraf segon, s'anomenaran 'Bolsas de Viajes'; Actas de la Sesión Pública... de 1886, p. 15; 
«...4° Para obtener dichas Bolsas es indispensable haber coneurrido con asiduidad à las cla- 
ses de la Escuela durante dos cursos consecutivos». 

23. Actas de la Sesión Pública... de 1886, p. 17; «La Comisión calificadora resolvió igualmente ha- 
cer mención honorífica de los trabajos llevados à cabo por los aspirantes don Juan Aguilar 
y Feliu, en Escultura;... no pudiendo proponerlos para Bolsas por faltarle al primero el estu¬ 
dio del natural en EscultLira... conocimientos prévios indispensables, para que pudiesen sa¬ 
car provecho de una Bolsa de Viaje»; de la qual cosa es dedueix que Barnadas sí realitzà Es¬ 
cultura Sección 2": Natural, a la qual no consta com a matriculat als llibres de matrícula 

24. Actas de la Sesión Pública... de 1886, p. 17. 

25. Marès Deulovol, Federico, Dos siglos de enseiianza artística en el principado. La junta particular 
de comercio. Escuela gratuita del diseno. Acadèmia provincial de Bellas Artes, Barcelona, Gràfica 
Bachs, 1964, p. 251; para el ano académico 1886-1887 (sic), la Corporación provincial aproba- 
ba la propuesta de bolsas de viaje a favor de los siguientes alumnos:..., en escultura, a José 
Maria Barnadas Mestres,...», pp. 347-348; Marès ens porta a confusió en desplaçar 
cronològicament cap endavant dos anys les bosses de viatge d'aquell curs 1884-85; Actas de 
la Sesión Pública... de 1886, pp. [5F6 i pp. 15-17; hem de remetre'ns, doncs, a aquestes actes de 
1886 per confirmar que, si bé Barnadas gaudí de la bossa de viatge el 1886, la guanyà en 
acabar el curs 1884-85, pp. (5]-6,«.. .con el objeto especial de repartir las Bolsas de Viaje costea- 
das por la Excma. Diputación de la provincià à los alumnos de la Escuela que las ganaron en el 
CLirso 1884 à 1885». 

26. Actas de la Sesión Pública... de 1886, p. 18. 

Fig. i bis. Josep Maria Barnadas i Mestres, Apuntes 
tornados en su viaje de pensión por el alumno... 

[Tors de Trajà] ni Sevilla 8/3 [i8]86. 

Col·lecció Barnadas (foto Ricard Marco). 

sin, i on haurien de realitzar els pertinents exercicis artístics requerits per l'es¬ 
cola, generalment basats en la còpia d'escultures, reflexe del sistema pedagògic 
aleshores vigent, reticent encara a la còpia del natural, tot i que a Llotja s'im¬ 
partia, com he dit, l'assignatura d'Escultura del Natural. 2 ? Sembla ser, però, que 
Barnadas refusà d'anar a París, tal i com li aconsellaven des de l'escola, i pre¬ 
ferí romandre al territori nacional, 28 ja que segons diuen era de l'opinió que els 

27. Actas de la Sesión Pública... de 1886; p. 17,«... Ejercicios en el grupo de Escultura: i°. Copias 
de una estatua. 2° ídem de un bajo relieve. 3 0 Un boceto original». 

28. Actas de la Sesión Pública ... de 1886 ; p. 16,«.. .La indicación de los puntos que podran visitar 
los pensionados y de los lugares donde, por màs o menos tiempo, convendría que fijasen 
su residència, no tendra màs valor que el de un mero consejo de la Escuela»; p. 17,«... Se les 
recomienda que visiten París». 

millors imatgers eren a Espanya. 29 Val a dir que entre la fi de la seva formació 
a Llotja a mitjans de 1885 i l'inici del seu viatge el mes de març de 1886, desco¬ 
neixem si seguí estudiant a alguna altra acadèmia privada o bé perfeccionant 
la seva tècnica a algun obrador o taller d'escultura. 

Barnadas marxà a primers de març de 1886 cap a Sevilla, primera etapa 
d'un viatge que el duria també fins a Madrid i Toledo coincidint, en part, amb 
la celebració de la Setmana Santa. Probablement arribà a la capital andalusa el 
set o el vuit de març, datació aquesta del primer dibuix del carnet d'esbosos, on 
plasmà el que més el va atreure de les obres d'art d'aquelles ciutats, i que cons¬ 
titueix, junt amb un altre quadern que tractarem més endavant, l'únic material 
gràfic original que ens ha llegat. 30 El carnet conté un total de quaranta-quatre 
dibuixos, vint-i-sis dels quals foren fets durant el viatge -set a Sevilla, sis a 
Madrid i tretze a Toledo-, sent els divuit restants realitzats amb posterioritat al 
mateix, ja a Catalunya. Gràcies a l'exhaustiva datació d'aquests podem recrear 
una mica aquells dies de pensionat. Barnadas va prendre els seus primers es¬ 
bossos al Museu Arqueològic de Sevilla, d'on va copiar unes quantes peces 
emblemàtiques que hi havia a l'antiga galeria central del museu. El dibuix 
numerat III Sevilla 8/3 86, per exemple, és una representació de la coneguda 
peça de marbre de Trajà (fig. 1 bis), i el VIU Sevilla 17/3 86 és el bust de marbre 
d'Adrià, que a l'època era exposat al costat de l'anterior, 31 i al dibuix IX Sevilla 
17/3 86 veiem un dels molts caps ubicats entre columnes de la mateixa galeria 
central. Interessat també per l'art religiós autòcton, al dibuix II 8/3 86 Sevilla 
veiem un Sant Crist penitent, que bé podria tractar-se del pas del Jesús de la 
Passió de la parròquia de Sant Salvador, i el V [s.d.], bé podria ser una de les 
finestres de la Casa de Pilatos, un dels edificis històrics més emblemàtics de 
Sevilla. 

La següent etapa del viatge fou Madrid, on arribaria entre el vint-i-dos i el 
vint-i-tres de març. Quatre dels dibuixos fets allí són també d'obres de tipus 
romà o grec i escenes mitològiques, i els altres tres d'una estàtua eqüestre i un 
nu agenollat numerat XV Madrid 28/3 86 (fig. 2). Pel que fa als dibuixos fets a 
Toledo, on hi arribaria entre el trenta de març i el primer d'abril, esmentarem 
el numerat XVI Toledo 1/4 86, on representà dues al·legories de la Innocència i 
de la Culpa, el XVII Toledo 3/4 86, que bé podria ser el sepulcre del Cardenal 
Tavera a l'Hospital de Afuera de Toledo, el XX Toledo 6/4 86 un bust d'home 
on predomina la línia neta del dibuix neoclàssic, i el XXVII Toledo 10/4 86, on 


29. Comunicació oral de Jesús Barnadas Parellada. 

30. Barnadas i Mestres, Josep Maria, Apuntes tornados en su viaje de pensión por el alumno pre- 
miado con Bolsa de Viaje por esta Acadèmia en la sección de Escultura / Barcelona [14] de Mayo de 
1886 / ]. M“ Barnadas [firma], Sevilla, Madrid, Toledo, Barcelona, 1886-1887, 1 4 x 22 cm, carnet 
d'esbossos propietat de Jesús Barnadas Andinach. 

31. Fons Editorial Martín, Biblioteca de Catalunya, Unitat Gràfica; Sevilla, fotografia núm. 3691; 
on veiem les dues escultures exposades l'una al costat de l'altre a l'anomenada Galeria Cen¬ 
tral del Museu Arqueològic de Sevilla. 

Fig. 2. Josep Maria Bamadas i Mestres, Apuntes 
tornados en su viaje de pensión por el alumna... 

[Nu masculí agenollat], XV Madrid 28/3 [18I86. 

Col·lecció Bamadas (foto Ricard Marco) 

veiem un dels bisbes amb bàcul que flanquejen la porta dels lleons de la Cate¬ 
dral de Toledo. En general, els dibuixos d'aquesta ciutat es centren més en l'art 
religiós, del que en tindria múltiples mostres, amb diversos esbossos de tombes 
catedralícies, una Mare de Déu, un Naixement, etc. La resta de dibuixos que 
conté el quadern foren fets, com he dit, ja a Catalunya. D'aquests destacarem el 
retrat d'un nen, d'un verisme colpidor transmès pel seu traç més lliure (fig. 3). 

En general, observem un Barnadas que, llapis en mà, es mostra eficaç a 
l'hora de tractar els temes escultòrics triats, tot i que sovintejen indecisions 
pròpies de l'aprenentatge, com la repetició d'alguns esbossos per millorar-los. 
Pel que fa a les eines de dibuixant, usà preferentment el llapis de plom, i al¬ 
guns foren acabats amb tocs de llapis blanc i/o rosat i carbonet. Probablement 
Barnadas va tornar a Barcelona cap a mitjans d'abril, ja que l'últim dibuix és 
datat el dotze d'aquell mes. Sabem també que en tornar va portar alguns 

apunts en cera d'un Sant Crist de Sevilla, 32 probablement un primer estat de 
l'esbós original requerit com a exercici. 

Després d'un any i escaig a Barcelona tractant d'obrir-se camí, o potser 
perfeccionant els seus coneixements al taller de Joan Flotats i Llucià, 33 al dels 
Vallmitjana, o bé, tal i com diu Alcoy a partir d'una comunicació oral del ma¬ 
teix Frederic Marès, al d'Arqués, 3 * cap a mitjans de 1887 Barnadas es despla¬ 
çà cap a Bilbao, on sembla ser que exercí d'imatger taurí, realitzant terracotes 
-probablement bibelots- de passes de toreig, que aleshores tenien certa sortida 
comercial, i que li donarien cert ressò i currícula com a escultor. 33 Desconeixem 
amb detall les circumstàncies que mogueren Barnadas a anar a treballar a 
Bilbao, i tampoc sabem si s'hi establí pel seu compte o bé treballà dins l'organi¬ 
grama d'algun taller d'imatgeria. Aquesta possibilitat seria la més plausible, on 
Barnadas adquiriria cert bagatge, aprenent-ne el seu funcionament i les dife¬ 
rents tasques especialitzades, cosa que sens dubte li seria d'utilitat en establir 
posteriorment els seus propis tallers ja a Barcelona. De fet, aquesta etapa de la 
seva trajectòria té certs ressons de continuitat del viatge de pensió, però en una 
vessant més pràctica, d'aprenentatge de l'ofici pròpiament dit. 


Presència pública de Barnadas als certàmens barcelonins i a la Galeria Parés 

A Catalunya les noves tecnologies de producció artística van integrar-se 
sense conflicte a la recuperació de l'escultura aplicada, la forja, el vitrall, la 
rajola, etc..., ja que els nous artistes i artesans no supeditaren el progrés tecno¬ 
lògic -en definitiva, noves tècniques i materials- a les seves intencions estèti¬ 
ques, tot servint-se d'ell per a la creació i reproducció d'obres d'art sumptuari 
o aplicat. Un cop finida l'Exposició Universal de 1888, Lluís Domènech i 
Montaner i Antoni M. Gallissà impulsaren des del Castell dels Tres Dragons una 
tasca, en certa manera «redemptora», en tant que s'erigiren en salvadors o res- 


32. Comunicació oral de Jesús Barnadas Parellada. 

33. García-Martín, Manuel, Relieves escultóricos de Barcelona, Catalana de Gas y Electricidad, 
Barcelona, 1983, p. 67; «Estudio en... Lonja, de Barcelona, y con Carlos Flotats»; Potser 
Barnadas coincidí amb Carles Flotats a Llotja, ja que eren de la mateixa generació. Com ell, 
Flotats fou un imatger religiós i funerari especialitzat en temples i capelles particulars, 
conegut sobretot per les escultures de l'església dels Pares Jesuïtes del carrer Casp de Barce¬ 
lona. Seria més factible que Barnadas hagués passat pel taller de Joan Flotats i Llucià (1847- 
1917), escultor i pare d'aquell, conegut per la seva participació en la decoració escultòrica de 
la cascada del Parc de la Ciutadella. 

34. Alcoy, Rosa, El cementiri de Lloret. Indagacions sobre un conjunt modernista, Ajuntament de 
Lloret de Mar, Girona, 1990 (Col·lecció es Frares, x), p. 131, nota a peu de pàgina 262; segons 
li va dir Frederic Marès a l'autora, Barnadas havia treballat, amb dates indeterminades, al ta¬ 
ller d'imatgeria del Sr. Arqués. Probablement es tracti de l'Agustí Arqués esmentat per Ràfols 
com a escultor tallista del segle xix que el 1887 tenia taller al carrer Sèneca 18 de Badalona. 

35. Comunicació oral de Jesús Barnadas Parellada. 

Fig. 3. Josep Maria Barnadas i Mestres, Apun tes 
tornados en su viaje de pensión por el alumno... [Retrat 
de nen desconegut], [18)87. Col·lecció Barnadas 
(foto Ricard Marco). 

tauradors d'arts i procediments artístics en desús o en decadència. El seu tre¬ 
ball fou, tanmateix, la culminació raonada d'un anhel per posar les arts sump- 
tuàries o aplicades al nivell de les belles arts. 36 En aquest sentit, Barnadas, tot i 
assumir alguns dels processos tècnics i materials relativament nous com per 

36. VII Congreso Espanol de Historia del Arte. Múrcia, 1988. Actas de la Mesa I (Patronos, promotores, 
mecenas 1/ clien tes). (Text de Mireia Freixa, «El problema de las artes suntuarias entre la in¬ 
dústria y el artesanado. Una lectura de las artes decorativas en el modernismo catalàn», pp. 
735 ' 739 ; “Pero en Catalunya, el redescubrimiento del artesanado no aparece, al contrario de 
lo que había sucedido en Inglaterra, como oposición a la indústria, sino que, en todo mo- 
mento, se producirà una síntesis entre ambos procedimientos. De esta forma, en el "Castell 
dels Tres Dragons", así como en las màs prestigiosas casas de decoración, artesanado e in¬ 
dústria conviven perfectamente»; DD.AA., El Modernisme a l'entorn de l'arquitectura, vol. 0 , 
L'isard, Barcelona, 2002 (text de Rossend Casanova, «Antoni Maria Gallissà i el mite del 
"Castell dels Tres Dragons"»), darrera de les aportacions sobre aquest tema. 

exemple l'ús de pedra artificial per a algunes obres d'escultura aplicada, man¬ 
tindrà al llarg de la seva trajectòria, tal i com veurem, cert caire d'escultor tra¬ 
dicional, molt especialment pel que fa a la imatgeria religiosa, on desplegà el 
seu bon afer amb el baix relleu en bronze, la talla de fusta o el marbre. 

Quan Josep Maria Barnadas tornà a Barcelona a principis de 1888, la ciutat 
estava volcada amb l'Exposició Universal, aconteixement que afavorí un gran 
impuls de l'escena artística de la ciutat. La seva absència de l'Exposició potser 
fou deguda a que no tingué temps d'inscriure obra després de tornar de 
Bilbao. Aquell mateix 1888, aprofitant la dinamització artística que la Galeria 
Parés propiciava, Barnadas entrà en escena decidit a fer-se un lloc entre els 
millors artistes del moment. 37 Així, el desembre d'aquell any, el trobem a la VII 
Exposició Extraordinària de Belles Arts a la Sala Parés amb l'escultura «El 
chiquito», probablement un model o, com a molt, un petit format. 38 La minsa 
informació del catàleg de la mostra no ens diu quina tècnica usà en aquesta 
peça; era habitual, però, presentar models de guix, policromats o no, així com 
exposar petits formats o models de les obres, les anomenades reduccions. En 
l'apartat d'escultura hi eren presents també Jaume Aguilar, Eusebi Benedicto, 
Enric Clarasó, Fouvard de P. M. Picabia, 39 Ramón Moler, Joan Serra, Jaume 
Simón i Agapit Vallmitjana, de qui podem suposar un recolzament a la presèn¬ 
cia del seu antic alumne a la mostra. A l'apartat de pintura hi eren, entre d'al¬ 
tres, Ramon Casas, Modest Urgell, Joaquim Vayreda, Enric Galwey, Dionís 
Baixeras, Pere Borrell, Joan Llimona, Segundo Matilla i Eliseu Meifrén. La res¬ 
senya d'aquesta exposició del Diario de Barcelona només destacà les escultures 
dels Vallmitjana i una de Clarasó. 40 Barnadas comptava aleshores amb vint-i- 
un anys, i s'alineava decididament amb l'èlit artística del moment. 

Arrel d'un afer a l'entorn d'un contracte per a un treball escultòric, al vol¬ 
tant d'aquell 1888 contactà amb el jesuïta Luis Ignacio Fiter, historiador de les 


37. Maragall, Joan A., Història de la Sala Parés, Barcelona, Editorial Selecta, 1975, p. 41; any 1888. 
«No fou, segons sembla, [un any] gaire brillant a la Sala Parés, perque es repetiren 
constantment els mateixos artistes... Una exposició collectiva menys important i nombrosa 
fou convocada pel senyor Parés el mes de juny, en la qual participaren els artistes habituals 
amb obres no destacables. La llustració Catalana diu que l'exposició té poc interès i atractiu..., 
i pel desembre s'obrí la sisena(sic) Exposició de Belles Arts, que fou comentada en el Diario 
de Barcelona, el 18 de gener de 1889». 

38. Galeria Parés. Séptima Exposició» Extraordinària de Bellas Artes inaugurada en Diciembre de 1888. 
Catalogo, Barcelona, 1888, p. 15; «Esculturas/.../Bamadàs, José/152 El chiquito...ioo [pessetes]». 

39. Transcric el nom tal i com apareix al catàleg. Ràfols l'esmenta com a Francisco de A. 
Forward de Picavia. 

40. Diario de Barcelona de avisos y noticias. Edición de la mafíana. Viernes 18 de enero de 1889. Núm. 
18, pp. 783-784;«... Entre las esculturas se distingue en primer término el Jesús en el sepulcro, 
de Agapito Vallmitjana, esculpido en màrmol y del cual hemos hecho en otras ocasiones los 
calurosos elogios que merece; una reducción en màrmol del «Cazador de leones», de 
Agapito Vallmitjana Abarca, preciosa obra de este artista, y un retrato de senora, de Enri- 
que Clarassó...»; el Cazador de leones de Vallmitjana, però, no apareix relacionat al catàleg de 
l'exposició. 

antigues Congregacions Marianes i considerat el restaurador de les mateixes, 
director des de 1886 de la congregació de la Immaculada i Sant Lluís Gonzaga, 
formada per joves estudiants, i de la qual Barnadas esdevingué congregant. 41 
Fiter hauria ajudat Barnadas a aconseguir alguns treballs escultòrics, les que 
serien les seves primeres obres religioses, com un Sagrat Cor de fusta per al 
Monestir del Pueyo a Barbastro, 42 conjunt arquitectònic pertanyent a la Diòce¬ 
si d'Osca i a càrrec dels benedictins des de finals del xix, on s'hi establiren el 
1890. Aquesta talla de fusta pot ser datada a l'entorn de la reforma benedictina 
d'aquell mateix any. Sembla ser que Barnadas establí una relació especial amb 
aquesta comunitat, per a la qual realitzaria amb posterioritat un nou Sagrat Cor 
de Jesús -aquest cop de pedra i concebut a manera de monument exterior-, on 
s'observa clarament el rastre dels Vallmitjana, especialment pel tractament de 
les robes de la figura, a mig camí entre la geometrització barroca, la dolçor 
neoclàssica, i certa aproximació al realisme, i que podem posar en relació amb 
les escultures de la façana de la Catedral de Barcelona (1890) del mateix 
Agapit Vallmitjana. També per aquells anys, i potser a través de Fiter, esculpí un 
Sagrat Cor de Jesús i un Cor de Maria per a l'antic convent dels Franciscans de 


41. Tarín Sabater, Julio (assessor). La bebida espaiïola, sus hombres y sus marcas, Ediciones 
Industriales, Madrid, c. 1950, p. 161; «Ya en su juventud [Barnadas] dió muestras de su 
caràcter, al rechazar dignamente ocultas protecciones en el ejercicio de su profesión que le 
fueron brindadas a cambio de sacrificar sus convicciones, iniciando entonces sus contactos 
con eminentes hombres dedicados a generosas obras sociales, en las cuales colaboró, 
preludiando su posterior e intensa dedicación a las mismas»; segons comunicació oral de 
Jesús Barnadas Parellada, Barnadas rebé una oferta per realitzar un monument a Saragossa 
a condició, però, de fer-se masó, clausula del contracte de la qual se n'assabentaria en el 
moment d'anar a signar-lo. Barnadas la refusaria i després de rebre pressions per acceptar 
l'encàrrec, contactà amb Fiter i es va fer congregant de la seva institució diuen que com a 
reacció. Hem de tenir en compte alhora d'emetre judicis sobre aquest boirós afer, que per 
aquella època el tarannà de les relacions entre francmaçoneria i església era també força 
tortuós. A aquesta rara edició de Tarín s'esmenta aquest fet d'una manera un tant críptica, 
sense donar referències explícites. 

42. Barnadas i Mestres, Josep Maria, [Manuscrit amb llistat parcial de les obres escultòriques realit¬ 
zades per Josep Maria Barnadas fins c. 1906 (en endavant Ms. 1)], [Alella, c. 1906], 3 pp. manus- 
crites, 22 x 16 cm; p. [1]; «Monasterio del Pueyo[.] Sdo Corazon de Jesús : madera»; aquest 
full manuscrit facilitat pels hereus de Barnadas -que sembla formar part d'un plec amb més 
pàgines que hores d'ara desconeixem on són-, i l'ulterior mecanoscrit -que refereixo a la se¬ 
güent nota a peu de pàgina- m'han servit per fer les atribucions que, d'altra manera, no ha 
estat possible documentar. Comparada la lletra d'aquest manuscrit coincideix amb la de 
Josep M. Barnadas, qui probablement el realitzaria per deixar constància de la seva produc¬ 
ció pels volts de 1906, datació de l'obra més tardana relacionada a aquest fragment. Tanma¬ 
teix, bé podria tractar-se d'informació requerida per a alguna edició. Assegurar que fos per 
a L'escultura catalana moderna de Feliu Elias pot semblar arriscat, però el mateix Elías, al prò¬ 
leg, esmenta que molts escultors no respongueren al seu requeriment d'informació, ja fos 
per modèstia o per altres motius. Potser Barnadas començà el llistat i la petita resenya, i final¬ 
ment no l'enllestí i no l'envià. De fet, sobta no veure'l esmentat, ja que a l'època la seva pre¬ 
sència era notòria. La datació del Ms. 1, doncs, variaria considerablement, fins c. 1925. 

Bilbao 4 ^ -actual convent dels missioners Fills de l'Immaculat Cor de Maria des 
de la darrera dècada del xix-, obres de les que malauradament desconeixem la 
seva existència. 44 La iconografia del Sagrat Cor serà, com veurem, un tema re¬ 
current en Barnadas, en el qual gairebé s'hi especialitzarà. Aquests treballs fora 
de Catalunya l'alineen, tot i que puntualment, amb certa tradició d'escultors 
catalans presents amb les seves obres arreu de l'estat espanyol. 

A aquella exposició a Can Parés el 1888 li seguiria la seva estrena als certà¬ 
mens oficials barcelonins, concretament a la I Exposició General de Belles Arts 
de Barcelona de 1891, on hi exposà dues peces: un bust de guix imitant el 
marbre titulat Guerrita, i una terracota imitant l'argent oxidat titulada Mater 
amabilisA 5 Pels títols, ja que malauradament no les coneixem (ni tampoc l'ante¬ 
rior, El chiquitó), probablement es tractaria d'obres properes a l'anecdotisme 
realista que en l'escultura catalana encara es conreava. Per aquells anys, el pri¬ 
mer obrador de Barnadas seria probablement el seu mateix domicili -el de 
Josep Marimon-, al carrer Palau 5 de Barcelona, tal i com fa constar al catàleg 
d'aquesta mostra. Barnadas exposava al costat d'Eduard B. Alentorn, Eusebi 
Arnau, Rafael Atché, Miquel Blay, Josep Campeny, Pere Carbonell, Enric 
Clarasó, Manel Fuxà, Josep Llimona, Rosend Nobas, Anselm Nogués, Antoni 
Parera, Josep Reynés, Josep Soler, Agapit Vallmitjana i Barbany i Agapit 
Vallmitjana i Abarca, entre d'altres, en un any en què l'escena artística ja co¬ 
mençava a veure l'aparició de noms que esdevindran cabdals per a l'art català. 
Així, a aquest certamen trobem noms que ja eren l'avantguarda del modernis¬ 
me pictòric, com Ramon Casas i Santiago Rusinol, que exposaven alguns dels 
seus olis parisencs, i d'altres que tot just encetaven la seva particular i innova¬ 
dora trajectòria, com Ricard Canals, Adrià Gual o Isidre Nonell. 


Els relleus de Montserrat. Barnadas i Joan Martorell 

L'any 1892 Barnadas realitzà per a l'Abadia de Montserrat sis relleus en bron¬ 
ze commemoratius del descobriment d'Amèrica, del que se celebrava el quart 

43. Barnadas i Parellada, Jesús i Diego, [ Mecanoscrit amb llistats parcials de les obres 
escultòriques realitzades per Josep Maria Barnadas (en endavant Mc. 1)], [Alella, c. 1960-19801,8 
p. mecanoscrites, 27,5 x 21,5 cm, p. [1]; «... Sagrat Cor Franciscans de Bilbao. Cor de Maria 
Franciscans de Bilbao...»; aquest document presenta addicions -com aquesta que refereix 
dos treballs a Bilbao- al Ms. 1 fetes per Diego i Jesús Barnadas Parellada al llarg dels anys. 
Sembla, en general, partir del Ms. 1. Algunes de les referències donades són massa 
genèriques o sintètiques, i no ha estat possible verificar-les per fer-ne una atribució segura. 
A en Diego devem, a més, un important fons fotogràfic de les obres del seu pare. 

44. Essent aquestes obres realitzades per a Bilbao no podem descartar, però, que les realitzés 
quan hi va treballar com a imatger taurí. 

45. Catalogo de la Primera Exposición General [de] BellasArtes, Ayuntamiento Constitucional de 
Barcelona, 1891, p. 284; «Barnadas y Mestres (D. José M."), / natural de Barcelona. / Reside 
en Barcelona, calle de Palau, 5,3“ / N.° 910 - Guerrita (busto en yeso imitando / màrmol). 

centenari. Les anomenades Festes Colombines se celebrarien l'any següent, per a 
la qual cosa diverses associacions catòliques haurien patrocinat les dues trones 
de marbre a l'ampit de les quals s'ubicaren aquests relleus. 46 Actualment es tro¬ 
ben encastrats a la porta principal de la sagristia -a la manera dels de Ghiberti 
per a les portes del baptisteri de Florència-, lloc que no desllueix gens la seva con¬ 
cepció original, ans al contrari, sense la sol·lució de continuïtat imposada per la 
seva divisió en dues trones, es facilita la seva lectura iconogràfica íntegre. Es trac¬ 
ta d'un cicle sobre el descobriment i evangelització d'Amèrica, on Bamadas ofe¬ 
reix un dels seus millors treballs per aquells anys. Tres dels relleus foren conce¬ 
buts per a la trona de l'Evangeli : Arribada de Colom a Amèrica, Baptisme a la Cate¬ 
dral de Barcelona dels primers indis americans en presència dels Reis Catòlics i Venite 
ad me omnes gen tes, escena aquesta que fa referència a la caritat dels missioners 
vers els indígenes americans necessitats. Els altres tres, per a la trona de l'Epístola, 
sór vMartiri dels missioners, Evangelització d'Amèrica i Gentes, ergo, et docite, que 
deu referir l'exhortació feta per Cristòfor Colom a que el nou continent s'agafi a 
la religió cristiana, amb aparició de Jesucrist melosa a la representació. 47 La tèc¬ 
nica que usà Bamadas fou el baix relleu en bronze, i amb ella ens ofereix interes¬ 
sants efectes de trompe l'oeil, com les figures que desborden el marc de tres dels 
plafons. La tradició en la que beu Barnadas és plenament clàssica, amb clares re¬ 
ferències a l'època daurada del relleu en bronze del Renaixement, organitzant 
les composicions amb caixes de perspectiva, i amb el fons lleument esculpit per 
suggerir la profunditat de camp; el plafó del Baptisme a la Catedral..., n'és elo¬ 
qüent al respecte. A altres plafons com el Venite ad me omnes gentes i el Martiri 
dels missioners, Barnadas es decantà per l'ús de la vegetació com a marc on orga¬ 
nitzar les escenes, la qual cosa li donà més marge de llibertat. Hem de destacar, 
i això també els fa excepcionals, que Barnadas usa una tècnica que podríem 
qualificar gairebé d'impressionista pel que fa a aquests dos plafons, transmetent 
una subtil vibració a la superfície del bronze que dinamitza suaument la repre¬ 
sentació. Diuen que la implicació de Barnadas en el seu primer treball a 
Montserrat fou tan intensa, que gairebé estigué a punt d'ingressar a l'abadia, en 
el que hom podria qualificar com a fase de profunda religiositat, lligada també a 
la seva relació, com veurem, amb el Cercle Artístic de Sant Lluc. 48 


/ Alto 0,60 metros - Ancho 0,50 metros. / Precio: 60 pesetas.»; p. 285; «N.° 911- Mater 
amabilis (estatua en barro / coeido, imitación de plata oxi- / dada). / Alto 0,60 metros- 
Ancho 0,45 metros. / Precio: 80 pesetas.» 

46. Laplana, Josep de C., Montserrat. 1000 anys d'art i història, Angle Editorial, 1998, pp. 158-161. 

47. Ms. 1, p. [1]; «Monasterio de Montserrat. - Púlpito del Evangelio [:] "Venite ad me omnes 
gentes" - Desembarco de Colon en America. - Bautismo en Barcelona de los primeros in- 
dios americanos[.] Pulpito de la epístola [:] "Euntes, ergo, et docite..." - Evangelizacion - 
MartirioJ.] Altos relieves en bronce». 

48. Segons comunicació oral de Jesús Bamadas Parellada, en conèixer la seva futura esposa na 
Josefa Parellada Gallart, aquesta li tragué el peu que ja tenia dins la vida monacal montser- 
ratina. Aquesta afirmació, si bé entranyable, ens pot donar certa idea de fins on arribà la im¬ 
plicació de l'escultor amb les seves primeres obres per a Montserrat. 

Joan Martorell i Montells, a qui potser hauria conegut a través del seu tutor 
Josep Marimon, esdevingué un dels seus principals amics i un valedor profes¬ 
sional inestimable que l'orientaria com a escultor arquitectònic professional, i 
qui probablement rintroduiria dins el Cercle Artístic de Sant Lluc. Arquitecte de 
la primera promoció de l'Escola Provincial d'Arquitectura de Barcelona, 
Martorell fou mestre, entre d'altres, d'Antoni Gaudí, qui col·laborà amb ell a 
uns quants projectes, i a qui posaria en contacte amb els Comilles i els Güell, els 
grans clients del geni reusenc. Martorell fou bandera del corrent goticista a 
Catalunya, amb una arquitectura d'arrel «violletiana» tendent més a l'ús o jux¬ 
taposició d'ordres classicitzants -conreant diverses aproximacions historicistes- 
que a l'ortodòxia neogòtica, i el seu treball fou cabdal per a la consolidació de 
la nova arquitectura durant el darrer quart del xix. En certa manera se'l pot 
considerar un neogoticista depurat si comparem la seva obra amb la de 
Joaquim Bassegoda, Jaume Gustà, Antoni M. Gallissà o la de l'introductor del 
corrent a Catalunya, Elies Rogent. Com anirem veient, Barnadas col·laborà 
amb Martorell tant en la realització d'art litúrgic accessori -entès aquest 
bàsicament com a imatgeria i representacions votives diverses-, com en la d'es¬ 
cultura arquitectònica d'edificis o monuments seus, 49 i els veurem col·laborant 
estretament en la realització dels Tres Misteris del Rosari monumental de 
Montserrat. 


Barnadas i el Cercle Artístic de Sant Lluc 

Barnadas es va fer soci del Cercle Artístic de Sant Lluc el 18 d'abril de 1893, 
dos mesos després de la creació de l'entitat, 50 i com a tal participà a la seva I 
Exposició inaugurada el 30 de novembre a la Galeria Parés. Com sabem, els ar¬ 
tistes del Cercle, catòlics i catalanistes, s'aplegaren com a reacció al laicisme del 
Círculo Artístico. L'exposició del Cercle de Sant Lluc se celebrà en un any en 
què es respirava cert aire de continuisme respecte a anteriors, tot i que a Can 
Parés, al febrer, hi havien exposat Rusinol, Casas i Clarasó en una mostra que 
evidencià el divorci existent entre diversos sectors de la crítica d'art del mo¬ 
ment. En l'apartat de pintura, entre d'altres, Joan Llimona, Enric Galwey, 
Alexandre de Riquer, Antoni Utrillo i Joaquim Vancells, i en el d'escultura hi 
eren presents, segons consta al mateix catàleg, quatre escultors que ja havien 
coincidit, entre molts d'altres, a la I Exposició General de Belles Arts de 
Barcelona celebrada dos anys abans: Josep Llimona, Miquel Blay -que exposà 
un guix de l'emblemàtica Els primers freds, obra amb la que fou guardonat amb 
la primera medalla d'escultura a l'Exposició de Belles Arts de Madrid de 1892, 

49. Ms. 1, p. [3];«... el arq.Juitecto] Dn Juan M.[artorell] y M.[ontells] le favoreció constantemente 
con sus encargos.../... los trabajos precedidos de una + fueron ejecutados bajo su dirección»; 
pel que fa a les nou obres de Barnadas que es relacionen amb Martorell a aquest manuscrit. 

50. Des d'aquí el meu agraïment al Sr. Josep Bracons per facilitar-me aquesta informació. 

Fig. 4. Josep Maria Bamadas i Mestres, Sant Antoni de Pàdnn, 1893. 
Guix patinat en bronze. Col·lecció Barnadas (foto Xavier Soler). 

i que acaparà bona part de l'atenció de públic i crítica- Anselm Nogués i el 
mateix Barnadas, que exposava tres peces. 5 1 La primera d'aquestes, un Sant 
Antoni de Pàdua, és presentat com a estàtua i bé podria tractar-se de l'escultura 
que conserven els seus hereus, un magnífic guix policromat amb posterioritat 
imitant el bronze d'aproximadament un metre d'alçada, on Barnadas ofereix 
la versió iconogràfica canònica del sant, amb el nen en braços, establint entre 
ambdós personatges un tendre i delicat diàleg (fig. 4). Aquest mateix model 
podria haver inspirat la imatge del sant que va realitzar per a l'Oratori de 
Carles Godó, 52 al carrer Roger de Llúria de Barcelona, per a on també realitza¬ 
ria una imatge de Sant Carles Borromeu, ambdues de fusta i datables a l'en¬ 
torn d'aquell any, 55 i el tornarà a reprendre per a la decoració del vestíbul 
d'Ausias March 22 que tractarem més endavant. L'arribada de Colom a Amèrica 
i Euntes, ergo, docete omnes gen tes, 54 els altres dos guixos que presentava són 
amb tota probabilitat dos models dels relleus que havia realitzat l'any anterior 
per a les trones de Montserrat. 

Barnadas, tot i seguir realitzant treballs de tipus religiós vinculats directa o 
indirectament al Cercle, no s'hi prodigà públicament en ell més enllà d'aquesta 
primera exposició, la qual representà un punt d'inflexió important en la seva 
carrera com a escultor, ja que fou la seva darrera aparició a les sales d'art 
barcelonines que tenim documentada. 


Inicis en escultura arquitectònica 

Per aquells anys, associacions com el Centro de Artes de Decorativas de 
Barcelona (CADB) també contribuïen a dissoldre les fronteres entre belles arts 
i arts sumptuàries, la polarització o divisió de les quals era objecte de debat ha¬ 
bitual dins d'aquesta entitat, des d'on es propugnava la igualtat d'estatus per 
als artesans dedicats a les arts decoratives respecte als artistes. Garcia Llansó, 
al butlletí extraordinari del CADB amb motiu de la III Exposició de Belles Arts 
i Indústries Artístiques de 1896, ja fa notar l'excepcional moment que viuen les 

51. Circulo Artístico de San Liicns. Catalogo de la primera exposición inaugurada en el Salón Parés el día 
30 de noviembre de 1893, Barcelona, 1893, p. [11]; «Escultura / José M.' 1 Barnadas y 
Mestres / Palau, 5,3. 0 , i. a / 104 San Antonio de Padua (estatua en yeso). / 105 Desembarco 
de Colón en Amèrica (re- / lieve en yeso). / 106 Euntes, ergo, docete omnes gentes. Alegoría 
(relieve en yeso).» 

52. Carles Godó i Pié (1834-1897), fill de Ramón Godó i Llucià que es dedicà a la indústria tèxtil 
junt amb el seu germà Bartomeu. Va ser alcalde d'Igualada i diputat de la mateixa ciutat. El 
1881 els dos germans fundaren el diari La Vanguardia per sostenir el partit liberal del qual 
eren membres actius. 

53. Ms. 1, p. [2]; «En Barcelona .../... + Sn Antonio de Pàdua - madera - y Sn Carlos Borromeo 
- madera - en el Oratorio de D" Carlos Godó (Calle de Lauria)». 

54. Ms. 1, p. [1]; «Monasterio de Montserrat... - Euntes, ergo, et docete..., ...Pulpito de la epístola»; 
títol que coincideix en part amb el referit als relleus en bronze de Montserrat. 

arts decoratives a Barcelona per aquells anys. 55 La suposada subordinació de 
les escoles d'arts i oficis a les acadèmies de belles arts també era un tema fre¬ 
qüent als textos del CADB, des dels quals es tendia, però, a exagerar una situ¬ 
ació de greuge vers les arts aplicades. El cert és que a Llotja, com he assenyalat, 
s'integraven ja sense conflicte ambdós ensenyaments, ben diferenciats alhora 
que ben interconnectats, la qual cosa propicià, sens dubte, que artistes de pri¬ 
mera categoria irrompessin en l'àmbit productiu tradicional de l'artesanat. 56 El 
fet que destacats noms de l'art i l'arquitectura concentressin esforços, ja cap al 
1896, en la realització de peces d'art sumptuari o aplicat també és una bona 
prova de l'interès per conciliar belles arts i arts aplicades o sumptuàries, la qual 
cosa tindria evidents conseqüències en la gènesi i desenvolupament del Moder¬ 
nisme. El fluxe era, doncs, recíproc: artistes que volien acostar-se a les arts 
aplicades, i artesans que volien regir el seu tarannà d'acord amb les teories de 
l'art per oferir productes d'alta qualitat. De fet el concepte d'art industrial, al 
voltant de 1888, es feia extensiu a objectes sumptuaris, en general objectes mo¬ 
bles, però a finals del segle xix ja era d'aplicació a l'escultura arquitectònica 
que, graàcies a les noves tècniques i materials, i a les noves exigències i tendèn¬ 
cies decoratives edil·lícies, esdevindrà una de les que tindrà major projecció. 

Si bé aquells primers anys Barnadas tractava de fer-se un lloc entre l'èlit ar¬ 
tística del moment, també començava a veure les possibilitats que oferia la 
construcció de la nova Barcelona, que li obriria noves perspectives en el camp 
escultòric i, amb el temps, certa fama entre els arquitectes i clients burgesos i 
eclesiàstics de l'època. Com ell, altres artistes i artesans industrials ja suplien la 
manca d'escultors especialitzats en arquitectura que havia patit Catalunya, 57 i 

55. El Artc Decorativo. Número extraordinario ilustrado (VI de In colección) publicado con motivo de In 
Tercera Exposición de Bellns Artes é Industries Artísticns, por el Centro de Artes Decorntivns de 
Bnrcelonn, en Mnyo de 1896 ; text d'A. García Llansó, «Las Industrias Artísticas en la Exposición 
de Barcelona en 1896», p. 28; «Barcelona ha logrado singularizarse, y à sus atrevidas y 
tradicionales energías débese el renacimiento de olvidadas industrias, que se desarrollan hoy 
bajo la bienhechora influencia del arte... Unicamente nuestro municipio se ha preocupado... del 
desarrollo de nuestras industrias. A su iniciativa se deberà la sección de industrias artísticas en 
las Exposiciones de Bellas Artes, monopolizadas, antes... por los pintores y escultores». 

56. EI Arte Decorntivo... Mnyo de 1896, p. 40; on l·ii ha el llistat alfabètic dels «Individuos del Centro 
de Artes Decorativas de Barcelona», que inclou diversos artistes i artesans dedicats a les arts 
decoratives com, ni més ni menys, Joan Busquets, Gaspar Homar o Alexandre de Riquer, 
entre d'altres. 

57. Fins al tercer quart del segle xix era freqüent haver d'importar els guarniments escultòrics 
ornamentals de l'arquitectura, especialment d'itàlia. Aquesta qüestió -la importació-, arribà 
a preocupar seriosament alguns sectors relacionats directament amb les arts decoratives del 
moment, fins al pLint que fou un tema recurrent a molts dels articles de revistes especialitza¬ 
des com els Anunris de TAssociació d'Arquitectes de Catalunyn o a Arquitectura y Construcción. 
No oblidem que, a mitjans del xix, va ser un fet excepcional que uns escultors catalans com 
els germans Vallmitjana realitzessm les al·legories del Comerç i la Indústria de la façana de 
l'antic Banc de Barcelona, a una època en què l'escultura arquitectònica encara no s'havia es¬ 
tablert com a condició sine qun 11011 de l'arquitectura, si més no, fins al punt en què s'hi adap¬ 
tà a la nova arquitectura. 


49 



XAVIER SOLER AVILA 


s'endinsaren en l'edificació de l'Eixample de Barcelona. Hom pot dir que a l'es¬ 
cultura catalana de finals del xix lo industrial ve especialment propiciat pel 
gran impuls estètic en lo arquitectural, ja que noves necessitats haurien de ser 
cobertes per noves especialitzacions, amb tot el que comportava de canvi en les 
relacions de l'artista amb el producte que havia d'oferir. Barnadas aprofitaria 
aquesta conjuntura per copar part d'un segment artístic desatès des d'on oferir 
treballs escultòrics arquitectònics amb valor artístic, alineant-se amb el grup 
d'escultors de sòlida formació a Llotja com el mateix Eusebi Arnau que veuran 
com l'arquitectura esdevé una oportunitat immillorable per a vehicular el seu 
art. Ja des dels seus inicis com a professional Barnadas oferí una oferta escultò¬ 
rica molt diversificada i que el va fer molt competitiu, donada la necessitat 
d'oferir treballs d'alta qualitat segons requeria la sumptuositat dels encàrrecs, 
que s'anaven multiplicant a mesura que avançava la darrera dècada del xix. 
Amb els edificis que avui dia romanen de l'urbanització de l'Eixample de 
Barcelona d'aquells anys, ens podem adonar de l'important paper jugat en el 
disseny vertical de Barcelona pels escultors arquitectònics sorgits com ell durant 
aquells anys. 

Probablement de 1892-93 data el seu primer treball escultòric estrictament 
arquitectònic per a la parròquia de l'Àngel Custodi d'Hostafrancs, al carrer 
Vilardell quaranta-vuit de Barcelona. 58 La reconstrucció d'aquesta església 
s'endegà aquell mateix any de la mà d'Adrià Casademunt, conreador junt 
amb August Font de l'anomenat neogoticisme de creació, 59 i un dels primers 
arquitectes catalans amb títol junt amb Joan Martorell i Emili Sala. Podem con¬ 
siderar com a molt probable el paper de Martorell en l'encàrrec de la parròquia 
d'Hostafrancs, ja que Casademunt fou company de promoció seu. Barnadas 
realitzà, com a mínim, el timpà ojival esculturat de la porta principal i la clau 
de volta de l'interior, 60 i sembla ser que també hi intervingué en algun treball 
escultòric Lluís Ferreri, escultor també especialitzat en treballs arquitectònics. 61 
Al timpà hi ha una representació exempta de l'Àngel de la Guarda o àngel 

58. Arquitectura y Construcción. Propiedad inmueble, artes industriales y decorativas. Revista tècnica 
quincenal, Barcelona, 8 de Agosto de 1899. Núm. 59. Ano ÜI. Cuad[emo] 15, p. 229; «Arqui¬ 
tectura espanola contemporanea. Iglesia del Santo Angel Custodio.- Barcelona. Autor: D. 
Adriano Casademunt, Arquitecto»; on es diu, entre d'altres coses, que encara li mancava 
construir el campanar, i es destaca la sobrietat de la construcció, la seva senzillesa de mitjans 
decoratius. 

59. Fontbona, Francesc, Neomedievalismes al segle xix. Lliçó inaugural del curs 1999-2000..., 
Institut d'Estudis Catalans, Barcelona, 1999, pp. 12-13; sobre el medievalisme en arquitectu¬ 
ra en general: Art de Catalunya. Ars Cataloniae, 1999, vol. 5, Arquitectura religiosa moderna i 
contemporània (text de Xavier Barral i Altet, «Arquitectura religiosa dels segles xix i xx», 
pp. 146-296), i El Modernisme a l'entorn de l'arquitectura, 2002 (text de Josep Bracons, «Els 
medievalismes en l'arquitectura modernista», pp. 103-112). 

60. Mc. 1, p. [1]; «Timpà i clau de volta. Parròquia del sant Àngel (Hostafrancs)». 

61. Vilarrúbia 1 Estrany, Josep, Notes històriques de la parròquia del Sant Àngel Custodi 
d'Hostafrancs, Barcelona, 1991, p. 48;«... de la part d'escultura [en tingueren cura] els senyors 
Ferreri i Bernadas (sic)...» 

custodi de cada persona, un tipus d'iconografia habitual en escultura funerà¬ 
ria, i a la qual Barnadas també hi recorrerà en aquest àmbit. 62 L'Àngel Custodi 
d'Hostafrancs duu com a atributs específics una espasa i una corona, la qual 
cosa l'allunya d'altres representacions seves on la adorabiles angelical és més 
marcada. 6 ^ Pel que fa a l'androgínia tradicional en aquest tipus d'iconografia, 
aquí predomina amb claredat la seva feminitat. Les ales plegades de l'àngel 
s'adapten a l'intradós de la mandorla que l'emmarca i, timpà enfora, les pri¬ 
mes arquivoltes dinamitzen l'emmarcament ovalat de la figura, efecte que el 
connecta amb la tradició gòtica que es pretenia en el conjunt de l'obra arquitec¬ 
tònica. Barnadas imprimeix, però, una clara postura clàssica a la figura, amb 
el genoll alçat que es trasllueix sota les seves robes, i que dóna cert moviment a 
la seva solitud i hieratisme. Dos escuts dins el mateix timpà, el de Barcelona i 
probablement el d'Hostafrancs, rodejats d'un exquisit treball decoratiu, són a 
banda i banda de l'àngel a l'alçada dels seus peus, seguint patrons de la tradi¬ 
ció heràldica neoclàssica. 


La puixança de l'escultura funerària al Modernisme. L'obra de Barnadas als 
cementiris catalans 

Com molts altres escultors, Barnadas també realitzà diversos treballs per a 
alguns dels principals cementiris catalans, constituint bona part de la seva es¬ 
pecialització ja durant aquests primers anys. En major grau que amb altres 
treballs com la forja, la ceràmica o el vidre, l'escultura ornamental seguia te¬ 
nint un paper fonamental en el disseny edil·lici funerari -de la mateixa manera 
que el tingué als períodes neoclàssic i romàntic- al qual tampoc hi renuncia¬ 
rien escultors com Arnau, Blay, els Germans Juyol, Llimona, Clarasó, Reynés, 
Atché, etc., que amb els seus treballs contribuïren a convertir cementiris com 
el de Montjuïc o Lloret de Mar en excepcionals conjunts artístics. 64 

L'any 1883 s'havia inaugurat el cementiri de Montjuïc -o del Sud-Oest- se¬ 
guint el projecte de Leandre Albareda -arquitecte municipal que també hi pro¬ 
jectà un bon nombre de panteons-, una immensa necròpolis necessària per al 

62. Arquitectura y Construcción..., Barcelona, 23 de Agosto de 1899. Núm. 60. Ano Dl. Cuad[emo] 
16, p. 245; «Arquitectura espanola contemporanea. Iglesia del Santo Angel Custodio...»; on es 
reprodueix (p. 247) el projecte total de façana. Veiem com el timpà esbosat difereix del que 
realitzà Barnadas, en tant que l'Àngel Custodi no és dins una mandorla. 

63. No havent-hi una pauta fixada, els atributs dels àngels solen variar depenent de les 
representacions; de vegades porten el punyal de la còlera celestial, la creu o altres 
instruments de la Passió, altres són armats amb un escut, llances, espases, etc. En l'àmbit 
funerari se sol usar l'àngel orant o altres tipus que exalten el patetisme. 

64. Diversos autors com Oriol Bohigas, Mireia Freixa, Isabel Coll, M. Isabel Marín, Carme Solé, 
Carme Riera o Rosa Alcoy, han contribuït al llarg dels anys i des dels seus treballs i tesis, a 
obrir una necessària nova perspectiva sobre els cementiris catalans com a valuosos conjunts 
artístics. 

creixement demogràfic de Barcelona que donarà treball a multitud d'arquitec¬ 
tes, escultors, marbristes, serrallers, etc..., que veieren com la burgesia catalana 
del moment també volia un art d'ostentació -a imitació de l'aristocràcia- per 
ornar les seves tombes, panteons, hipogeus, etc..., els quals havien de ser pro¬ 
veïts amb tota la sumptuositat requerida. Els panteons o hipogeus -les tipolo¬ 
gies funeràries de primera classe, en general-, esdeveningueren així petites ar¬ 
quitectures on hi participaren diversos oficis artístics coordinats sempre per 
l'arquitecte o mestre d'obres, amb l'avantatge afegit que estèticament podien 
ser tant o més enriquits amb escultures -tot i estar limitats per la seva funció i 
per la simbologia funerària a l'ús- que l'arquitectura, ja que estructuralment 
no presentaven excessius problemes de disseny . 6 5 

La tendència a un cert gust per la necrofília d'im segment de les manifesta¬ 
cions artístiques modernistes també trobaria la seva expressió escultòrica a al¬ 
guns dels cementiris catalans. La mort era un bon terreny per a amplificar ico¬ 
nografies sacres fins a extrems de vegades exagerats o carregats de patetisme. 
Josep Maria Barnadas, però, se'ns mostra interessat en representacions més 
estàtiques en abordar temes mortuoris, més equilibrades i serenes, sense arestes 
o accents en les parts, característica que ja havia annunciat a anteriors obres i 
que en cap cas ha de ser vist com a element de judici negatiu, donada la seva 
afinitat vers un art més canònic i reglat. 

De 1893 data el panteó de la família Sojo Escardó, al cementiri Sud-Oest, 
projectat per Miquel Pascual Tintorer, 66 arquitecte conegut per ser l'autor del pla 
topogràfic de Gràcia, on també projectà la Casa de la Vila i el Mercat de la Lli¬ 
bertat (1889), i autor en l'àmbit funerari del panteó Mulleras del cementiri de 
Sant Gervasi (1889). Per al panteó o hipogeu Sojo Escardó, d'inspiració romà- 

65. Marín Silvestre, Maria Isabel, El reflejo de las corrientes arquitectónicas y escultóricns defi- 
nales del sigloxix en el cementerio Sud-Oest, Barcelona, 1986, tesi de llicenciatura no publica¬ 
da, p. 557; treball on l'autora ens ofereix, a més, una exhaustiva catalogació dels 
monuments funeraris de Montjuïc basada en la documentació original de l'època. Agua¬ 
do, Neus, Guia del cementiri de Montjuïc, Institut Municipal de Serveis Funeraris, Barcelona, 
1992, pp. 89-108; els noms dels artesans, artistes, i arquitectes citats per Aguado són 
extrets del treball de Marín. Tot i el sintètic d'aquesta guia, esdevé una eina de primera 
aproximació al cementiri Sud-oest. Agraeixo a M.I. Marín Taclariment d'uns dubtes a 
l'entorn d'aquest panteó. 

66. Pons,J uan W·'.Monumentos Funerarios coleccionados por..., Juan8“ Ponsy C a , Barcelona, [s.a.], 
p. 13; «Familia Sojo / Autor...D. Leandro Albareda, arquitecto / Escultor...D. J. Bernades(sic). 
/ Cerrajero...Sr. Bassons. / Marmolistas...Sres. Ventura hermanos. / Situación...Necròpolis 
del SO. - Barcelona. Via de San José, agrupación 2.“»; rara edició on es relacionen tm bon 
grapat de tipologies funeràries de primera classe d'alguns cementiris catalans, especialment 
del de Montjuïc. Marín, El reflejo de las corrientes..., 1986; l'autora havent consultat la 
documentació original comprovà que és de Miquel Pascual Tintorer. En referir aquesta 
tomba. Pons l'atribuí a Albareda que, de fet, era qui donava el vist-i-plau al projecte de 
Pascual. La nòmina de personal que hi participà és ampliat per Marín, i també varia l'adreça 
respecte a la donada per Pons: Via Sant Francesc número 55, agrupació 2 a . Aguado, Guia del 
cementiri de Montjuïc, 1992, p. 93. 

Fig. 5. Miquel Pascual Tintorer (arq.), Josep Maria Bamadas i Mestres (esc.). Panteó de la 
família Sojo Escardó, Cementiri Sud-Oest, Barcelona, 1893. Il·lustració extreta de 
Pons, J.B., Momimentos funerarios (reproducció Ricard Marco). 

nica, Barnadas realitzà l'àngel de la façana i, probablement, els capitells florals 
geometritzants, les mènsules, i la decoració de l'arc de mig punt de l'accés prin¬ 
cipal (fig. 5). Situat sota l'arcuació central del fals frontó que defineix la coberta 
a doble vessant, es tracta d'un alt relleu amb la imatge d'un àngel orant, on 
Barnadas poua de nou en el classicisme canònic, jugant amb els plecs de la 
roba, i trencant lleument la frontalitat de la postura. Pel que fa a l'àngel 
d'Hostafrancs, però aquest va un pas més enllà, és de filiació menys acadèmi¬ 
ca, però encara roman lluny d'obres més agosarades estèticament. Dues mèn¬ 
sules amb els rostres de la vida i de la mort són a banda i banda seves repre¬ 
sentant el principi i la fi de totes les coses, iconografia lligada a l'alfa i omega 
que rematen la construcció sota una creu. També trobem en aquesta obra als 
Germans Ventura, marbristes que s'especialitzaren en obres escultòriques per a 
mausoleus i cenotafis, al també marbrista F. Zamora Casoni, 67 i a Josep Basons, 
mestre forjador especialitzat en serralleria artística, fundició i vidrieres. Els ma¬ 
terials usats foren la pedra de Montjuïc per a l'escultura i la part arquitectònica, 
el marbre verdiglio i el ferro forjat. 68 

Barnadas també realitzà per aquells anys un crucifix amb dos àngels de 
pedra al gran timpà del panteó d'Agustí Manaut, una creu de tipus romànic 
amb una representació de la Resurrecció de Jesucrist i els Evangelistes en bronze 
per al panteó de Francesc Figueras -ambdues obres també al cementiri Sud- 
Oest-, una Resurrecció Triomfant de marbre a escala natural que remata el 
panteó d'Andreu Lloberas al cementiri d'Arenys de Mar , 6 9 i l'escultura de la 
tomba de Daniel Girona, al cementiri de l'Est de Barcelona. 70 L'escultura fu¬ 
nerària esdevingué des d'aleshores una de les seves especialitzacions, la qual 
seguirà mantenint amb posterioritat, i on oferirà les seves millors obres en 
aquest àmbit. 

Aconteixements importants com van ser la /II Exposició de Belles Arts i 
Indústries Artístiques de 1896, la primera que unificava els dos certàmens ofi¬ 
cials, (el general de belles arts i el d'indústries artístiques i reproduccions), i la 
de 1898, no comptaren amb la seva presència. Per aquells anys, Barnadas ja 
era força operatiu com a escultor professional i probablement no es mostraria 
massa interessat en participar en elles, quan, a més, ja començava a planejar el 
seu futur trasllat a Alella. 


67. El Arte Decorativo... Mayo de 1896, p. 40; «Individuos del Centro de Artes Decorativas de 
Barcelona... Zamora Casoni, D. F.... Escudillers, 72, tienda ... Màrmoles»; fou present també 
a la ÜI Exposició de Belles Arts i Indústries Artístiques de 1896. 

68. Marín, El reflejo de las comentes..., 1986, p. 557 

69. Ms. 1, p. [2]; «Crucifijo con dos angeles: piedra Gran timpano en el panteon de D. n A. 
Manaut. Cementerio S.-O.»; «Cruz romanica con la Resurrección y los evangelistas [:] bron- 
ce. - en el panteon de D n Fran" Figueras - C. SO.»; «En Arenys. Resurrección triunfante: 
marmol - Estatua de tamano natural que remata el panteon de D" Andrés Lloberas.» 

70. Mc. x, p. [1]; «Tomba de Daniel Girona Cementiri de l'Est (Barna.)» 

Barnadas i Enric Sagnier. El Palau de justícia de Barcelona 

Josep Maria Barnadas contragué matrimoni amb Josefa Parellada Gallart el 
28 de setembre de 1896, a la parròquia de Sant Pere de les Puelles. Josefa, de di¬ 
vuit anys i natural de Sant Feliu de Llobregat, era cosina de la dona del seu 
germà Joan.? 1 En el moment de casar-se Barnadas estava domiciliat al carrer 
Cortes 362, on probablement tindria un estudi provisional. El primer fill de l'es¬ 
cultor, en Josep, neix el vint-i-sis de juny de 1898 al carrer Bonavista d'Alella, 
per la qual cosa podem suposar que s'instal·larien en aquesta localitat poc des¬ 
prés de casar-se, entre finals de 1896 i principis de 1898, si és que no ho feren 
tot just contraure matrimoni. 72 Probablement el 1897 Barnadas va fer un Sagrat 
Cor de Jesús de fusta per a l'altar del Santíssim Sagrament al Convent de 
Pedralbes, conjunt arquitectònic restaurat aquell any -i segurament proveït de 
nou mobiliari litúrgic i votiu- sota la direcció de Joan Martorell. 73 

Un encàrrec que per si sol avala el prestigi assolit aleshores per Barnadas és 
la seva presència entre els artistes que participaren en la decoració escultòrica 
de les façanes del Palau de Justícia de Barcelona (i887-i9o8), 7l t edifici projectat 
per Enric Sagnier i Villavecchia i per Josep Domènech i Estapà, i màxima ex¬ 
pressió de l'eclecticisme a escala monumental, corrent arquitectònic que tingué 
forta implantació dins el Modernisme, amb la utilització simultània d'elements 
arquitectònics i escultòrics de procedència estilística diversa. Considerat un dels 
membres més prolífics de l'anomenada escola eclecticista, Sagnier treballà molt 
especialment per a l'alta burgesia i l'aristocràcia, i projectà també moltes cases 

71. Alcoy, El cementiri de Lloret de Mar..., 1990, p. 131, nota a peu de pàgina 262; Marès li hauria 
dit a l'autora que Barnadas es casà amb la filla d'Arqués, al taller d'imatgeria del qual 
suposadament hi hauria treballat Barnadas. 

72. Segons consta a l'acta de naixement de Josep Barnadas i Parellada: «... José [Maria] Barnadas 
Mestres ... de treinta y un anos, casado, escultor domiciliado en dicha ciudad de Barcelona 
calle de Provenza número 344 cuarto tienda ...»; hom podria considerar que el número 344 
tienda del carrer Provença sigui un nou taller provisional posterior al del carrer Cortes. 

73. Ms. 1, p. [2]; «En Barcelona.../... + S. Corazon de Jesús: madera. Altar del Smo. Sacramento 
en el Convento de Pedralbes». 

74. Sobre el Palau de Justícia hi ha abundant bibliografia ja des del seu origen: Anuario para 1899, 
Asociación de Arquitectos de Cataluna, Barcelona, 1899, pp. [201P219 «Palacio de Justida»; pri¬ 
mera monografia sobre l'edifici feta probablement pels mateixos arquitectes i on hi ha la llista 
completa dels escultors i les figures que realitzaren, ordenada i agrupada per façanes; Martí 
Navarre, Juan Bautista, E/ Palacio de Justida de Barcelona, Barcelona, 1930 (Biblioteca deTurismo 
de la Sociedad de Atracción de Forasteros de Barcelona, volumen XXII, Barcelona, 1 de julio 
1930), pp. 39-40; Duran Canameras, F., El Palau de Justícia de Barcelona, Generalitat de Cata¬ 
lunya, 1937; Mas i Solench, Josep M., El Palau de Justícia de Barcelona, Generalitat de Cata¬ 
lunya, Departament de Justícia, Barcelona, 1990; destacarem d'aquest treball la inclusió de 
l'esquema de planta de l'edifid que permet visualitzar l'ubicadó de cada escultura, tot i que 
oblida Barnadas, Soler Forcadé, Pages Horta i a Rius en el breu diccionari de personalitats, que 
es pretenia exhaustiu, i que també inclou en el seu treball; Barjau, Santi, Enric Sagnier, Editorial 
Labor, Barcelona, 1992 (Gent Nostra, 102); com a darrera i exhaustiva monografia sobre 
l'obra arquitectònica de Sagnier, amb capítol específic sobre el Palau de Justícia de Barcelona. 

de pisos de l'Eixample barceloní. Fou també, com Martorell, un dels membres 
fundadors del Cercle Artístic de Sant Lluc, d'on arribà a ser president. 

Gairebé la nòmina completa d'escultors catalans en actiu van realitzar algu¬ 
na peça per al Palau de Justícia: els germans Vallmitjana, Nogués, Llimona, Blay, 
Campeny, Atché, etc... A Bamadas li fou encarregada l'estàtua del jurista Miquel 
Feirer, 1 escultura comptant des de l'esquerra de la façana que dóna al carrer 
Roger de Flor, una de les quaranta-vuit que rodejen perimetralment l'edifici a 
l'alçada del pis principal. En general totes són obres pesants, grans en escala per 
corregir la visual sense perdre monumentalitat, i realitzades amb pedra de 
Montjuïc com tota la resta de treballs escultòrics del palau/5 L'aspecte general 
d'elles és deífic, tot observant el comú dels mortals des de la seva sobrehumana 
alçada, integrades a una massa arquitectònica imponent i aclaparadora. La força 
de les peces radica sovint en reminiscències de Claus Sluter i obres del Renaixe¬ 
ment com les que decoraven les fornícules d'Or San Michele a Florència. 
Bamadas es trobà davant d'un treball laic, apartant-se de la línia habitual en ell, 
on es llueix força amb el rostre barbat del personatge, d'un realisme punyent, i 
no tant per la resta del cos, massa esquematitzat i poc atent als detalls, tot i que 
destacarem el fet que Bamadas opti aquesta vegada per no donar protagonisme 
als plecs de la roba, oferint-nos al jurista d'una manera més prosaica. Fiem de 
suposar que la part escultòrica del Palau de Justícia era enllestida cap al 1898, ja 
que a 1 ’Anuario para 1899 de l'Associació d'Arquitectes de Catalunya es ressenya 
l'edifici com si ja la tingués integrada. L'obra de Bamadas fou feta probablement 
entre 1895 i 1896, anys en què encara treballava no associat a Joan Pujol. El 
1897, un jove Josep de Creeft entrà d'aprenent al seu taller. A L'aventura humana 
de ]. de Creeft (1980), ell mateix ens diu que Bamadas li inculcà que la llibertat es 
guanya amb disciplina, i que aleshores era considerat el millor imatger barceloní. 


L'associació amb Joan Pujol. Consolidació professional 

La crisi de 1898, que afectà tots els sectors de l'activitat humana, també es 
deixà sentir amb força al sector artístico-industrial on ja es feia un lloc Bamadas. 
El fet que ja aquell any estigués associat al també escultor Joan Pujol/ 6 els per- 

75. Anuario para 1899, p. 217; «Para completar el decorado de todas las fachadas del edificio, se 
construyeron, adosadas à los paramentos de las mismas, una serie de columnas que a ma¬ 
nera de basamentos sostienen sobre sus capiteles otras tantas estatuas de 2,40 metros altura, 
y con las cuales tratóse de perpetuar la memòria de aquellos legistas que por su importàn¬ 
cia... Lo mismo estas estatuas que los altos relieves antes descritos, se encargaron para su 
ejecución à los màs distinguidos artistas que en tal especialidad cuenta nuestra Capital...» 

76. Ràfols, J.F., Diccionario Biogrdfico de Artistas de Cataluna, Editorial Milla, 1951 (3 vol.); on 
l'autor atribueix a Pujol i a Eusebi Arnau les quatres cares del «monument» de l'església de 
Nostra Senyora de Gràcia, i ens diu que el 1900 Pujol tenia el seu taller al carrer Tallers de Bar¬ 
celona. Probablement, si el tingué, fou abans del 1899, ja que el 1900 està associat a Bamadas. 
Ràfols potser va confondre Joan Pujol amb Jaume Pujol, qui sí tenia taller al carrer Tallers. 

metria seguir treballant en temps difícils i, alhora, amb unes mínimes perspec¬ 
tives que, com veurem, superaran qualsevol previsió. Barnadas i Pujol s'anun¬ 
ciaran als Anuaris dels Arquitectes des del primer número de 1899 fins al de 
1901, com un únic taller especialitzat en decoració i estatuària amb seu al car¬ 
rer Aragó 25277 tot i que és molt probable que continuessin treballant junts 
bona part de l'any 1902, sent poc probable que treballessin abans de 1898. 
Barnadas i Pujol capejarien la crisi per fer-se un lloc preeminent al mercat, 
malgrat la forta recessió posterior als desastres colonials, posant-se al capda¬ 
vant del sector amb tallers com el del mateix Josep Campeny. 

Barnadas i Pujol aconseguirien uns quants encàrrecs de certa volada. El 
primer d'ells fou el guarniment escultòric de la casa de pisos d'Enric i Victorià 
de La Riva, 78 projectada per Enric Sagnier en un estil de reminiscències renai¬ 
xentistes, i ubicada al carrer Girona 2 i Ali-Bei 1, una de les actuals seus dels 
Jutjats Socials de Barcelona. Barnadas i Pujol realitzarien els seus treballs entre 
1897 i 1899, anys de construcció de la casa. Destacarem de tot el conjunt, tal i 
com bé assenyala García-Martín, el relleu de la sobreporta principal , 7 9 on 
Barnadas i Pujol accentuen elpathos melangiós de l'expressió facial del rostre, de 
tristor o ennuí, assolint la que seria una primera concreció o acostament a les no¬ 
ves tendències, almenys dins la trajectòria de Barnadas (fig. 6). Un cap molt sem¬ 
blant, també en pedra, el trobem a les mènsules de la façana de la Casa Francesc 
Farreras, a la Gran Via 536-542 de Barcelona, projectada per Antoni Millàs i 
Figuerola, la múltiple decoració de la qual no ha estat atribuïda i on fora possible 
que hagués treballat Barnadas si ens atenem a una comparativa estilística. 80 És 
molt destacable també la balconada del pis principal de la casa Victorià de la 

77. Transcripció dels anuncis de Bamadas i Pujol: Anuario para 1899, p. XXXVm dels anunciants; 
«Barnadas y Pujol. Escultores. Decoración y Estatuaria. Calle Aragón, número 252, Barce- 
lona»; Anuario para 1900, p. 28 dels anunciants; «Beunadas[síc]y Pujol. Escultores. Decora¬ 
ción y Estatuaria. Calle de Aragón, 252, Barcelona»; Anuario para 1901, p. 36 dels anunciants; 
«Barnadas y Pujol. Escultores. Decoración y Estatuaria. Calle de Aragón, 252, Barcelona»; 
l'any 1902 no hi ha Anuari. 

78. Arquitectura y Construcción. Bellas Artes, decoración, arte moderno, Barcelona, 8 de febrero de 
1900. Ano IV. Núm. 71, pp. 37-41; «Arquitectura espanola contemporànea / Casa de D. 
Victoriano de la Riva / Barcelona / Arquitecto: D. Enrique Sagnier...; la silleria y escultura en 
piedra, [llegó] à 50,000 [pesetas] y fueron encomendadas respectivamente al Sr. Daura y à 
los Sres. Pujol y Barnadas;...» 

79. García-Martín, Relieves escultóricos de Barcelona, 1983, p. 43; «Lasconstrucciones màs nota¬ 
bles que se enriquecen, principalmente, con la obra de adorno, nos salen al paso. En los úl- 
timos anos del siglo pasado, se construye la casa de don Victoriano de la Riba(sic), en la calle 
Gerona esquina a la Ronda de San Pedro, para la cual Pujol y Barnadas realizan toda la obra 
de escultura. De ella sobresale, colocada como relieve de la sobrepuerta principal, una de las 
cabezas esculpidas mejor logradas de cuantas reproducimos en este libro...» 

80. Lacuesta, Raquel, Antonio Gonzàlez, Guia de Arquitectura Modernista en Cataluna, Gustavo 
Gili, Barcelona, 1990, p. 42. 

81. La balconada tenia quatre àligues, de les quals només n'han sobreviscut dues. Les obres 
desaparegudes probablement foren mutilades en ubicar una marquesina comercial que fou 
retirada quan es restaurà la façana. 

Riva, pel treball naturalista de les àligues de la seva balaustrada, 81 així com per 
altres elements com mènsules, escuts sobre les finestres, columnes amb capitells 
i basaments florals i, molt especialment, la cúpula que corona la torre, que 
conté treballs geomètrico-florals i elms de guerrers que la rodejen, rematant 
aquest singular edifici de Sagnier, on també hi participaren la serralleria de 
Butsems y C a , els germans Franzi per als marbres, i la Real Companía Asturiana, 
que s'encarregà de la coberta de zenc de la cúpula de la torre. 

A partir del treball al Palau de Justícia de Barcelona, Barnadas trobà un lloc 
preferent dins l'arquitectura de Sagnier, asegurant-se altres treballs per a edi¬ 
ficis seus durant i posteriorment a la seva associació amb Pujol. 82 Al mateix ce¬ 
mentiri de Montjuïc, Barnadas i Pujol participaren el 1897 en la decoració del 
panteó de la família Parellada, 83 una construcció pesant, amb robustes colum¬ 
nes decoratives i organitzada horizontalment dissenyada per l'arquitecte bar¬ 
celoní, on també hi treballaren com a marbristes els germans Franzi, autors de 
les llosetes de marbre per a la Casa d'Avel·lí Trinxet i especialitzats en xemene¬ 
ies. 84 Per a aquest panteó d'inspiració neogòtica Barnadas i Pujol realitzarien, 
probablement, l'escultura accessòria com els capitells, les gàrgoles, les plaques 
laudatòries trilobulars i els frisos ornamentals. També realitzaren una llosa per 
a la tomba de la família Montobbio al cementiri de Montjuïc, 83 probablement la 
del panteó dels germans Joan i Marià Montobbio (1898) projectat també per 
Sagnier. 86 Barnadas i Pujol haurien realitzat el model original en guix de la 
mateixa llosa que apareix reproduïda a Arquitectura y Construcción, 87 i la 
fundició Masriera y Campins, especialitzada en edició d'obra escultòrica des de 
1892, l'hauria executat en bronze. 

82. El fet que Sagnier fos un arquitecte tan prolífic ens pot fer suposar més treballs de Barnadas 
per als seus edificis, però no els podem atribuir a ell amb certesa. Tot i això, alguns edificis 
de Sagnier són susceptibles d'estar guarnits amb escultures seves, com per exemple la casa 
Josepa Casades Doria al carrer Provença 322 (1899), o la casa Cortés i Riera a la Rambla de 
Catalunya 96 (1900), especialment per les similituds estilístiques d'algunes de les escultures 
aplicades que contenen amb altres treballs de Barnadas per l'època. Aquests edificis són 
esmentats a Barjau, Enric Sagnier, 1992, pp. 36-40 .0 bé a la Casa Fargas (1902-04) i a la Casa 
CamilMulleras (1904), catalogats a Lacuesta íGonzàlez, Guia de Arquitectura Modernista en 
Cataluiïa, 1990, pp. 30,43. 

83. Pons, Juan B'", Momunentos Funerarios..., [s.a.], p. 15; «Familia Parellada. / Autor...D. E. 
Sagnier, arquitecto./Escultor y marmolista...Sres. Bemadas(sic) y Pujol./Situación... Necrò¬ 
polis del S.-O. - Barcelona. Via de Santa Eulalia, agrupación 3.''». Aguado, Guia del cementiri 
de Montjuïc, 1992, p. 95 i p. 99. 

84. Anuario para 1900, Asociación de Arquitectos de Cataluiïa, Barcelona, 1900, p. 38 dels 
anunciants. 

85. Mc. 1, p. [1]; «Llosa tomba familia Montobbio Cementiri (Barna.)» 

86. Barjau, Enric Sagnier, 1992, p. 41. 

87. Arquitectura y Construcción..., Ano VI, Madrid /Barcelona, Noviembre de 1902, Núm. 124, p. 
325; «Lauda sepulcral del panteón de D. Juan Montobbio, en el cementerio del S. O. - Barce¬ 
lona / Arquitecto: D. Enrique Sagnier / Ejecución de los Sres. Masriera y Campins (fundi- 
ción artística).» 

Fig.6. Enric Sagnier Villaveccliia (arq.),J. M. Bamadas i Joan Pujol (esc.), Casa d'Enric i de Victorià 
de La Riva. Detall escultòric de la façana, Barcelona, 1897-1899 [Pedra artificial] (foto Xavier Soler). 

Una obra on treballaren els dos escultors i que torna a ser fora de l'àmbit 
religiós la trobem a la façana de l'antic edifici de la societat Crédito Mercantil 
-actual seu de l'Escola Superior de Disseny Elisava-, al carrer Ample número 
11 de Barcelona, projectat per Joan Martorell, i amb el que guanyà el concurs 
d'edificis de 1900. 88 Barnadas y Pujol realitzaren els dos alt relleus que hi ha 
emmarcats per un arc de mig punt i separats per una simple finestra a l'alçada 
del pis superior. Es tracta de dues al·legories del Comerç i la Indústria, 89 re¬ 
presentades per dues figures femenines amb els atributs corresponents a aques¬ 
tes activitats. 90 Donat el marc on són ubicades, potser la posició lògica d'amb¬ 
dues hagués estat de perfil i donant-se la cara, aprofitant el joc entre la curva¬ 
tura de l'arc i la de les seves respectives esquenes, però són resoltes de perfil i 

88. Anuario para 1903, Asociación de Arquitectos de Cataluna, Barcelona, 1903, p. 9;«... en los 
concursos de edificios celebrados en el afio 1900 y en el de 1901,... Le correspondió el pre¬ 
mio al primero de dichos afios, al edificio de caràcter mercantil erigido por la sociedad Crédito 
Mercantil en la calle Ancha, bajo los pianos y dirección del arqnitecto D. Juan Martorell;...» 

89. Mc. x, p. [1]; «Estàtua «La Indústria». «Crèdit Mercantil» (Barna)». 

90. Aquesta iconografia característica del neoclassicisme compta amb diversos precedents a Bar¬ 
celona mateix com, per exemple, les escultures de Salvador Gurri a la Casa Llotja de Mar, les 
dels germans Vallmitjana per a l'antic Banc de Barcelona, a la Plaça del Portal de la Pau, i les 
de la façana del Borsí del carrer Avinyó, de Joan Roig i Soler i de Rossend Nobas Ballvé. 

donant-se l'esquena, potser prenent com a esquema compositiu el del grup 
exempt del germans Vallmitjana. Barnadas y Pujol pouen directament del clas¬ 
sicisme, que encara té vigència gràcies a la voluntat d'eclecticisme amb què es 
dissenyaven encara molts edificis de l'època com aquest, de línia filorenaixen- 
tista, i que fa palès, de la mà de Martorell, la fugida cap a estils no medievals en 
el cas de l'arquitectura civil de l'època. 91 La sol·lució dels plecs trasllueix subtil¬ 
ment l'anatomia a la manera clàssica, però li donen un component més realis¬ 
ta a l'atzarositat dels mateixos. Les figures presenten cert moviment suggerit 
per la seva postura semisedent, sent robustes i rodanxones per compensar la 
visual des d'un angle forçat -el que permetia l'amplada del carrer-, donada la 
no existència de la plaça de la Mercè tal i com la coneixem ara i que Ini ha da¬ 
vant l'edifici. Dos capitells florals falsos -amb uns florons que tornarem a veure 
algunes obres posteriors de Barnadas- apunten l'arrencada de l'arc de mig 
punt, i altres elements com mènsules figuratives que sustenten els balcons bé 
podrien haver estat realitzats també pel taller de Barnadas y Pujol. 

Per aquells anys, els dos socis realitzarien també un Sagrat Cor de Jesús de 
pedra per a l'escala d'honor del Palau o casa d'Emili Juncadella, 92 a la Rambla 
de Catalunya 26 cantonada amb Diputació, edifici projectat per Sagnier i 
construït entre 1900 i 1901, amb el que guanyà el concurs de l'ajuntament per 
als acabats el 1901, i que encetava la vessant més modernista de l'arquitecte. 93 
Malauradament l'escultura ha desaparegut amb l'edifici; bé podria tractar-se, 
però, de la magnífica escultura adosada a la columna de l'escala principal in¬ 
terior reproduïda a Arquitectura y Construcción 94 entre les diverses fotografies 
de la casa. Sagnier li hauria encarregat per aquells anys -no sabem si també a 
Barnadas i Pujol, o a Barnadas- un altre Sagrat Cor de Jesús, també de pedra, 
per a decorar un angle de façana d'una torre a Sarrià. 93 

Projectada per Josep Puig i Cadafalch, la casa d'Avel·lí Trinxet ha esdevin¬ 
gut un dels edificis emblemàtics de l'època arrel de la seva lamentable destruc¬ 
ció. Es tractava d'una casa tipus palauet o pairal enmig de l'Eixample, i, junt 


91. Fontbona, Francesc, Neoiuedievalismes al segle xix. Lliçó inaugural del curs 1999-2000..., 
Institut d'Estudis Catalans, Barcelona, 1999, p. 9. 

92. Ms. 1, p. [2]; «En Barcelona ... S. Corazon de Jesús : piedra. = Escalera de honor del Palacio 
Juncadella. (Rbla. Cataluna)»; Mc. 1, p. [1]; «Sagrat Cor de pedra de Roda. Palau Juncadella 
(Rbla. Catalunya-Diputació (avui destruït)»; Barjau, 1992, p. 9. 

93. Barjau, Enric Sagnier, 1992, pp. 36-37. 

94. Arquitectura y Construcción..., Ano VI, Barcelona, Marzo de 1902, núm. 116, p. 77; «Palacio 
de D. E. Juncadella situado en la Rambla de Cataluna - Barcelona / Escalera.- Parte alta / Ar- 
quitecto: D. Enrique Sagnier» 

95. Ms. 1, p. [2]; «S. Corazon de Jesús piedra.- Angulo de la fachada de la torre de Dn Enrique 
Sagnier en Sarrià»; l'ús de figures per a decorar angles de façana era una pràctica habitual 
que Sagnier també incorporà a alguns dels seus edificis o cases, com per exemple a la Casa 
Arnús (El Pinar). El fet que s'esmenti al Ms. 1 «... de la torre de Dn Enrique Sagnier...» no 
aclareix, però, si es tracta de la seva casa particular o una de feta per ell; Barjau, Enric 
Sagnier, 1992, pp. 80-89; relaciona una vintena de construccions fetes per Sagnier a Sarrià. 

amb la Casa Marfà de Manel Comas i la Casa Arnús de Sagnier, obtingué un 
accèsit o menció del concurs de 1905 per a edificis enllestits el 1904. 96 Puig co¬ 
ordinà les tasques dels més reputats artistes i artesans de l'època per bastir 
sumptuosament l'interior, com Joaquim Mir, Josep Llimona, els germans 
Franzi, els germans Juyol, Rigalt, Pujol i Bausís, Gaspar Homar, entre d'altres. 
Barnadas i Pujol foren contractats per realitzar, com a mínim, les columnes de 
pedra amb capitells florals que hi havia a l'interior de la casa 97 (fig. 7). Per les 
dates és possible -tot i que molt just- que Joan Pujol i Josep Maria Barnadas 
treballessin encara junts a la Casa Trinxet, essent, en tot cas, un dels seus 
darrers treballs associats. Hem de tenir en compte que la casa es començà el 
1902 i s'enllestí el 1904, i que Barnadas, a l'igual que Pujol, ja s'anunciava sol 
a l'Anuari dels Arquitectes de 1903. S'esmenta la participació de Barnadas a 
altres edificis de Puig i Cadafalch, però hores d'ara no podem afirmar-ho amb 
1-otunditat. 98 


EI trasllat a Alella. El taller de Barnadas al carrer Provença 

Barnadas, com hem dit, s'hauria establert definitivament a Alella, poble 
d'origen del seu pare i que ja havia freqüentat alguns estius d'infantesa i ado¬ 
lescència a casa d'uns parents paterns. Cap a finals del xix adquirí dues cases 
adossades al carrer Sant Lluís que convertí en una, per a la qual realitzà la de¬ 
coració exterior i interior que conserva en l'actualitat -finestres, accés prin¬ 
cipal i llar de foc-, amb l'anomenada pedra artificial, 99 «modernitzant» subtil¬ 
ment el seu auster aspecte de mas rural. Per al dintell de l'accés principal, va 

96. Anuario pnrn 1906 1/ 1907, p. 8. 

97. L'Oeuvre de Puig Cndnfnlch. Architecte. 1896-1904. Architecture: Décoration: Mobilier: Serrurerie: 
Carrelages, M. Parera Editeur, Barcelona, 1904; on podem veure algunes fotografies de la 
Casa Trinxet fetes a l'època. Una comparativa estilística d'aquestes columnes amb les que 
Barnadas va fer per a la Caixa d'Estalvis de Sabadell recolza la tesi que bé pogueren ser 
obrades per ell. 

98. Mc. 1, p. [1]; «Decoració de la façana d'«Els quatre gats» C/Motsió(sic)-Passatge Portusacs», 
p. [7]; «Casa Serra. Rambla de Catalunya-Corcega»; tal i com es relaciona al Mc. 1, fora 
possible que Barnadas hagués realitzat algun treball més sota les ordres de Puig, 
concretament per a aquestes cases. La seva participació, però, no està documentada i es 
circumscriuria, en tot cas, a algun element arquitectònic sustentant i/o decoratiu com 
columnes, capitells, basaments, dintells o gàrgoles. La datació de la Casa Martí (1895-1896), 
però, la descartaria per l'estil de la seva decoració escultòrica, estilísticament lluny del que 
Barnadas conreava per aquells anys. 

99. Bloc de formigó de constitució adequada perquè, almenys per una de les seves cares, 
presenti, un cop polida, un aspecte semblant al d'una pedra natural; alguns tallers d'escultura 
industrial feien constar als seus anuncis la pràctica d'aquesta tècnica. Proveïdors de pedra arti¬ 
ficial a l'època eren, entre d'altres, Bartomeu Maurell, Orsolà Solà, Creus, i Butsems i 
Fradera. Un altre material amb sortida per a la realització d'arrambadors o xemeneies era 
l'anomenat marbre regenerat o artificial, que donava un acabat més luxos a les obres. 

fer un timpà ornamental floral amb les inicials d'Ave Maria creuades inscrites 
al seu centre. Uns tipus de flors emmarquen aquestes a banda i banda, com si 
sorgissin al seu lliure albir de la pedra. Pomells d'aquestes flors també els tro¬ 
bem a banda i banda de la porta, als seus límits superiors. La superfície dels 
blocs que defineixen l'accés principal és gravada a manera d'escorça d'arbre, 
definint subtilment uns troncs-columna. Sota una finestra hi afegí uns fruits 
que bé semblen llimones amb les seves respectives fulles, i també fou decorada 
amb falses columnes adossades que imiten la textura de l'escorça, i que són re¬ 
matades amb capitells de raïms i fulles de parra, motius relacionats amb el món 
del vi i alhora amb la simbologia cristiana. El gust per la natura propi del Moder¬ 
nisme es fa palès a aquestes obres, tot i que no és del més reeixit de Barnadas. Pel 
que fa a la llar de foc del saló principal és, en general, molt esquemàtica i conven¬ 
cional en la seva concepció. D'ella destacarem la figura del Sagrat Cor emmar¬ 
cada per una creu -erigit aquí com a protector de la llar-, que la decora. 100 

Cap al 1902 Barnadas establí definitivament taller pel seu compte al carrer 
Provença 314, la continuïtat del qual la podem donar gairebé per segura fins a 
finals dels anys vint. 101 Des d'aquest treballaria -segons es desprèn dels anuncis 
que suscrigué ininterrompudament als Anuaris dels Arquitectes des de 1903 
fins al 1910- tant en la realització d'altars, panteons, façanes, xemeneies mo¬ 
numentals, columnes, capitells, balaustres, i altres elements escultòrics orna¬ 
mentals com gàrgoles, dintells, etc., com en imatgeria religiosa, fugint dels genè¬ 
rics «escultor y decorador» dels anys en què s'anunciava amb Pujol. 102 
L'apertura d'aquest taller implicà, segurament, un esforç econòmic notable per 
part de Barnadas, tant d'inversió en mitjans, com en mà d'obra ajudant, la qual 
cosa li permetria d'assumir encàrrecs de major envergadura els anys següents i 
seguir sent una referència en escultura aplicada a l'arquitectura. 

Una de les obres d'imatgeria religiosa que Barnadas va fer amb tota proba¬ 
bilitat aquell 1902 és la imatge de la Puríssima de marbre que hi ha a l'interior 
de l'antiga Casa Figueras 10 ^ (fig. 8), actual pastisseria Escribà a la Rambla de les 


100. Segons comunicació oral de Jesús Barnadas Parellada, la figura de Jesús fou decapitada 
durant la Guerra Civil; afortunadament el cap fou recuperat i reintegrat, tot i que una mica 
malmès. 

101. Barnadas surt com a escultor arquitectònic als llistats de professionals relacionats amb la 
construcció de la revista Arquitectura y Construcción -ja amb format d'anuari-, des de l'any 
1917 fins al 1923. 

102 . Anunrio para 1903, Asociación de Arquitectos de Cataluna, Barcelona, 1903, p. 54 de les 
pàgines d'anunciants; «Juan Pujol. Escultor. Aragón, núm. 235 (Entre Rambla de Cataluna y 
Balmes)»; l'anunci s'acompanya d'irna fotografia d'una de les seves obres -im baix relleu 
decoratiu en forma de fris-, acompanyada del següent peu: «Motivo de decoración, original 
de Juan Pujol», peça que repetirà com a mostra a Anuaris posteriors, on s'anunciarà 
independent de Barnadas i amb diferents adreces des de 1903 i fins al 1929. Apareixerà també 
als índexs de professionals de la província de Barcelona de Arquitectura y Construcción. 

103. García-Martín, Manuel, Els oficis catalans protagonistes del modernisme. Catalana de Gas y Elec- 
tricidad S.A., Barcelona, 1977, pp. 66-67, “Casa Figueras... Bemadors(sic) l'escultura interior». 

Fig. 7. Josep Puig i Cadafalch (arq.), Josep Maria Bamadas i Joan 
Pujol (esc.), Hall de la Casa Trinxet (desapareguda). Columnes de 
Bamadas i Pujol, Barcelona, 1902-1904. Il·lustració extreta de 
L'Oeuvre de Puig Cadafalch. Architecte... (repr. Ricard Marco). 

Flors 83, botiga projectada a la planta baixa d'un edifici vuitcentista per 
Antoni Ros i Güell i construïda aquell mateix any. 104 A la remodelació d'aquesta 
planta baixa trobem també diversos artistes i artesans com, entre d'altres, Lam- 
bert Escaler, que va fer el relleu de la segadora que hi ha a la cantonada exte¬ 
rior de la botiga, Rigalt, Granell i C a que van realitzar els vitralls, Mario 
Maragliano els mosaics i Corrius els marbres. 105 Per a aquest treball, Barnadas 

104. Lacuesta i Gonzàlez, Guia de Arquitectura Modernista en Cataluna, 1990, pp. 109 i 176; on els 
autors afegeixen les inicials de Josep Maria al cognom Bemadors, caient en el mateix error 
lèxic. No és inusual trobar alterada la grafia de Josep Maria Bamadas: Bemades, Barnades, 
Bemadas, Bemadors, Bamadas, Barradas,... 

105. Lacuesta i Gonzàlez, Guia de Arquitectura Modernista en Cataluna, 1990, p. 176. 

hauria estat requerit pels mateixos Figueras, família de comerciants d'ultrama- 
rins i queviures que vivien a Alella i que regentaven la botiga. Era costum a 
l'època posar a l'interior de moltes botigues o vestíbuls algun tipus d'element 
devot de caràcter protector alhora que decoratiu, com imatges de sants o re¬ 
taules. L'escultura de Barnadas, molt delicada en el seu tractament -la morbi- 
desa del marbre esdevé un valor afegit a la seva qualitat, tot i ser un material en 
el que Barnadas no s'hi prodigà massa-, fa un metre d'alçada aproximada¬ 
ment i està ubicada a la cantonada interior, a un parell de metres d'alçada. 
Malauradament té mutilats uns quants dits d'una mà, tot i que encara podem 
apreciar l'excel·lent resolució d'una part de l'anatomia tan complexe com 
aquesta. Els plecs de la roba ens mostren un Barnadas de nou proper a l'orto¬ 
dòxia classicista, però aquí no deixa traslluir l'anatomia, concentrant l'expres¬ 
sió de la figura en mans, rostre i peus. El seu canon allargat, accentuat per la 
verticalitat dels mateixos plecs de la roba, la postura serena i ferma, la dolça 
expressió del rostre, el gest de les seves mans orant, la molt llarga i rissada ca¬ 
bellera -ara si, sinuosa i curvilínia-, tot conflueix en una obra suau i fràgil, ele¬ 
gant com poques, però alhora forta i estable, la qual cosa s'accentua amb la 
base semiesfèrica adossada a la paret que la sustenta, on veiem també la repre¬ 
sentació de la serp que simbolitza el pecat. Després de la seva associació amb 
Pujol, veiem aquí a un Barnadas que reprèn amb empenta uns estilemes pro¬ 
pers a les noves tendències de l'època, tot oferint una versió modernitzada per 
al seu temps d'un tema canònic com una Puríssima. El fet que el client no fos 
eclesiàstic podria tenir a veure en el cert grau de llibertat estilística amb que 
Barnadas pogué sol·lucionar l'obra. 

Aquell mateix any, Barnadas realitzà la carrossa de l'Institut Agrícola Català 
de Sant Isidre, 106 afegint una nova tipologia al seu repertori conegut: escultures 
efímeres de caràcter festivo-commemoratiu, com carrosses i pasos. Sembla ser 
que amb aquesta obra obtingué la medalla d'or del concurs que s'hi convocava 
amb motiu de la Cavalcada Artístico-Industrial organitzada per les Festes de la 
Mercè de Barcelona, 10 ? que el 1902 tingueren un caire extraordinari gràcies, so¬ 
bretot, a l'impuls donat pels regidors de la Lliga Regionalista Francesc Cambó i 
Josep Puig i Cadafalch, que des de l'Ajuntament s'encarregarien de la seva orga¬ 
nització i de dotar-les d'un fort component de reivindicació catalanista, en uns 


106. L'Institut Agrícola Català de Sant Isidre, fundat el 1851, aplegava bàsicament grans 
propietaris agrícoles i fou creat tant per a la defensa de llurs interessos com per al foment de 
l'estudi agropecuari. Tanmateix, durant la crisi de la fil·loxera hi jugà un paper determinant 
per aconseguir la seva erradicació i posterior recuperació de la vinya a Catalunya. A 
principis del segle xx, però, l'anterior tarannà regionalista de l'Institut es veié substituït per 
una política de dretes, oposant-se a lleis i mesures que milloressin la situació de rabassaires 
i treballadors del camp, mantenint-se en el que hom coneix com a pairalisme decimonònic, 
i també s'oposà aferrissadament a les expropiacions efectuades a l'Eixample barceloní. 

107. Ms. 1, p. [3]; «Construyó la carroza del "Instituto Agrícola Catalàn de S. I." que en la cabal- 
gata organizada en 1902 con motivo de las fiestas de la Merced, alcanzó la alta recompensa 
de medalla de oro.» 

Fig. 8. Josep Maria Barnadas i Mestres, Pttríssima. Casa Figueras, Barcelona, 1902. Marbre blanc 

(foto Xavier Soler). 

temps políticament i socialment difícils. La implicació de tots els sectors de la 
societat en aquestes festes no exclogué els artistes, que tingueren l'oportunitat de 
realitzar nombroses obres, efímeres o no, des del cartell oficial de les festes, pas¬ 
sant per l'engalanat i enllumenat de molts carrers, fins al disseny de les moltes 
carrosses de l'esmentada cavalcada. 108 Entre d'altres, i a continuació de la part 
artístico-industrial, hi havia les carrosses de institucions, entitats o comerciants, 
com la del Niu Guerrer, la de la revista Cu-cut, o la de l'Institut Agrícola Català 
de Sant Isidre. No deixa de ser curiós que Barnadas realitzés la carrossa per a 
aquesta associació dos anys abans de convertir-se en propietari rural i viticultor. 

Barnadas treballà també al cementiri de Lloret de Mar, 10 ? on realitzà un 
àngel de pedra per a l'hipogeu Durall i Suris, primera de les obres que l'arqui¬ 
tecte Bonaventura Conill i Montobbio projectà per a aquest cementiri cap a 
finals de 1903 i principis de 1904. 110 Barnadas torna de la mà de Conill a la ico¬ 
nografia angelina funerària, de nou amb un àngel orant com a l'hipogeu Sojo 
Escardó. 111 La creu cristiana esdevé un element important en la configuració 
global del monument, tant per les seves dimensions com per ser l'organitzado¬ 
ra de la composició, a la qual es traven d'una manera força original les pode¬ 
roses ales de l'àngel. Si bé amb els àngels del timpà d'Hostafrancs i de la faça¬ 
na de l'hipogeu Sojo Escardó, Barnadas ens oferí uns treballs encara dotats 
d'una forta càrrega classicitzant, aquí es fa palesa la tendència a la síntesi de 
formes -en el sentit d'essencialització en la talla de la pedra-, al joc curvilini i 
a l'afectació de pròpia de l'estètica simbolista, concentrada especialment en la 
seva gestualitat pietosa d'orant que l'acosta molt a la Puríssima de la Casa 
Figueras. 112 Desconeixem quin seria l'altre suposat àngel de Barnadas esmentat 
a l'Mc. 1; per eliminació podria tractar-se del de l'hipogeu Macià i Roca, però 
es tracta d'una composició potser massa agosarada per ser de Barnadas, més 
propera, al cap i a la fi, a treballs més exhuberants com els d'Alfons Juyol. 113 El 

xo8. Pablo, Jordi, La Festa de la Mercè, Ajuntament de Barcelona, 1984 (Quaderns de divulgació 
cultural. Sèrie festes i tradicions); d'on he extret la informació bàsica referida a aquestes 
festes de 1902. 

109. Mc. 1, p. [1]; «2 àngels de pedra Cementiri de Lloret». 

1x0. Alcoy, El cementiri de Lloret de Mar..., 1990, pp. 131-134. 

111. Arquitectura y Construcción ... Madrid / Barcelona, Agosto de 1906. Ano X. Núm. 169, portada; 
«... Bellas Artes: Escultura funeraria / J.M. Barnadas»; on hi ha reproducció fotogràfica, 
probablement del model, de l'àngel de l'hipogeu Durall i Suris del cementiri de Lloret de Mar. 

112. DD.AA., El Modernisme a l'entorn de l'arquitectura, 2002 (text de Rosa Alcoy, «La ciutat dels 
morts», pp. 211-220), p. 216; «L'Hipogeu Durall i Suris del 1903 ens aclareix la col·laboració de 
Conill amb l'escultor Josep Maria Barnadas i Mestres que fa una interpretació ensucrada del 
disseny d'un àngel orant proporcionat per l'arquitecte.» 

113. Alcoy, El cementiri de Lloret de Mar..., 1990, p. 231; «Juntament amb B. Conill va treballar 
Josep Maria Barnadas, escultor-modelista que executà amb seguretat el projecte de 
l'hipogeu núm. 4 [Durall i Suris] i que pogué, també, intervenir en altres produccions 
situades a aquest cementiri»; on l'autora apunta que l'àngel de l'hipogeu Durall i Suris pugui 
no ser l'única obra de Barnadas a aquest cementiri recolzant-se en el fet que alguns escultors 
com els germans Juyol traduïren a la pedra els dissenys dels escultors-modelistes. 

Fig. 9. Josep Maria Barnadas i Mestres, 

Sant Joaquim, Abadia de Montserrat, 

1903. Fusta policromada 
(reproducció Ricard Marco). 

concurs de Barnadas a Lloret aportà, com a mínim, una contrastada experièn¬ 
cia en aquest terreny, avalada per tots els seus treballs precedents. Podem supo¬ 
sar més treballs d'escultura ornamental de Barnadas per a aquest cementiri 
que, pel seu caràcter acessori, potser han estat obviats i posats més en relació 
amb treballs de disseny edil·lici o canteria, i que bé podria haver realitzat ell, 
com per exemple capitells, basaments, dintells, làpides, etc. 


Els Misteris del Rosari Monumental de Montserrat 

Aquell 1903 Barnadas tornà a treballar per a Montserrat realitzant una 
imatge de Sant Joaquim per a la capella de Sant Josep (c. 1903). 114 Es tracta 


114. Laplana, Josep de C., «La capella de Sant Josep de la basílica de Montserrat (I)», a 
Montserrat, Butlletí del Monestir, núm. 9, maig-agost 1984; Laplana, Josep de C., «La capella 
de Sant Josep de la basílica de Montserrat (II)», Butlletí del Monestir, núm. 10, setembre- 

d'una escultura exempta de fusta policromada d'uns 170 cm d'alçada. El seu 
emplaçament original era un dels costats de l'antic retaule de Sant Josep, en 
l'origen del qual trobem a Joan Martorell i a Enric Sagnier;” 5 de nou, doncs, es 
torna a fer palesa la confiança dipositada per ambdós en Barnadas. Es tracta 
d'una de les sevs millors escultures exemptes, on ens presenta un venerable 
ancià, sant Joaquim, carregat del pathos barroc, amb l'expressió amarada 
d'extasi contemplatiu (fig. 9). Amb una de les seves delicades mans agafa un 
bastó -sobre el qual es recolza-, i l'altra li serveix per sostenir dos coloms, sím¬ 
bols o atributs seus. Veiem com Barnadas va i ve d'estils més moderns a més re¬ 
tòrics sense baixar la seva qualitat artística, prova fefaent de la seva versatili¬ 
tat. La talla en fusta d'imatges religioses esdevindrà paulatinament una de les 
tècniques preferides de Barnadas, tant per la mal·leabilitat del material com 
perquè li permetia tenir el control absolut sobre la peça, des del model fins a 
l'obra final, inclosa la policromia accessòria. Josep Cerdà i Francesc de P. 
Gomara foren els escultors de les altres dues imatges del retaule, la central de 
Sant Josep, i la de Santa Anna -pariona a la de Barnadas-, respectivament. 

Per aquells anys començà també a treballar en els tres Misteris del Rosari 
Monumental de Montserrat, 116 que realitzà en col·laboració amb Joan Martorell: 
el tercer Misteri de Glòria, (1904), el quart Misteri de Goig (1904) i el cinquè 
Misteri de Goig (1905 )."7 Es tracta d'una tipologia -el monument religiós 
tumular- inèdita fins aleshores en el seu repertori i que també tingué expressió 
en alguns monuments funeraris de l'època. El Cercle Artístic de Sant Lluc fou 
l'encarregat, ja des de la primera Junta del Rosari de 1896, d'inspeccionar els 
projectes d'obres. 118 A la segona Junta de 1897 -la que rellançaria definitiva¬ 
ment l'erecció del Rosari-, trobem un vell conegut de Barnadas, n'Agapit 
Vallmitjana, 119 qui amb tota seguretat coneixeria de les seves aptituds i possibili- 


desembre 1984; Laplana, Josep de C.,«La capella deSant Josep de la basílica de Montserrat 
(III)», Butlletí del Monestir, núm. 11, gener-abril 1985; Laplana, Josep de C., «La capella de 
Sant Josep de la basílica de Montserrat (i IV)», Butlletí del Monestir, núm. 14, gener-abril 1986; 
on Laplana recorre la història del patrimoni històrico-artístic d'aquesta capella i d'on he 
extret les dades bàsiques. 

115. Laplana, «La capella de Sant Josep de la basílica de Montserrat (II)», p. 40-41. 

116. Ms. 1, p. [1]; «Monasterio de Montserrat.../... + Tercer misterio de Glòria / + Cuarto miste- 
rio de Gozo / + Quinto misterio de Gozo.» 

117. Galobart i Soler, Josep, «El Rosari Monumental del Camí de la Santa Cova de Montserrat. 
I. Introducció - II. Els misteris de goig», Butlletí del Monestir, núm. 47, gener-abril 1997; 
Galobart i Soler, Josep, «El Rosari Monumental del Camí de la Santa Cova de Montserrat. 
III. Els misteris de dolor». Butlletí del Monestir, núm. 49, setembre-desembre 1997; Galobart 
1 Soler, Josep, «El Rosari Monumental del Camí de la Santa Cova de Montserrat. IV. Els 
misteris de glòria», Butlletí del Monestir, núm. 50, gener-abril 1998; on es pormenoritza la 
història a l'entorn de l'erecció del rosari monumental montserratí i d'on he extret algunes 
dades. 

118. Galobart, «El Rosari Monumental del Camí de la Santa Cova de Montserrat (I)», p. 40. 

119. Galobart, «El Rosari Monumental del Camí de la Santa Cova de Montserrat (I)», p. 41. 


68 



L'ESCULTOR JOSEP MARIA BARNADAS I MESTRES (1867-1939) 



Fig. 10. Joan Martorell i Montells (arq.), Josep Maria Barnadas i Mestres (esc.). Quart Misteri de 
Goig del Rosari Monumental, Montserrat, 1904. Pedra de Montjuïc (reproducció Ricard Marco). 

tats alhora d'enfrontar-se a unes obres religioses d'aquestes característiques i 
que confirma la seva vinculació al Cercle per aquells anys. 

El tercer Misteri de Glòria amb la representació de La vinguda de l'Esperit 
Sant fou sufragat per la clerecia catalana i pot ser considerat el tercer en discòr¬ 
dia dels tres que Martorell i Barnadas realitzaren, en tant que és l'estilisticament 
i tècnicament més divers. Sabem que el projecte inicial d'ambdós no fou accep¬ 
tat per sobrepassar les quantitats recaptades a la subscripció. 120 La seva inspi¬ 
ració és radicalment eclecticista, de fusió d'estils, tant per l'ús de l'arc de mig 
punt emmarcant la representació musivària, com pel lliure ús que fa de dife¬ 
rents elements com columnes, capitells, coronament, pinacles, etc. Un primer 
cop d'ull ens remet a configuracions arquitectòniques properes a les de 
Domènech i Estapà per l'ús que fa de l'arc de mig punt com a estructura bàsica 
tumular, com les realitzades a l'entrada principal del mateix Palau de Justícia 
o a la Casa Costa, a la Rambla de Catalunya 122. Barnadas realitzà l'emmar- 
cament pròpiament dit, amb dues grans i fantasioses columnes configurades 
amb tres tipus de fust juxtaposats: anellat, amb els noms inscrits dels vuit bis¬ 
bats tarraconins, un tambor de transició amb elements decoratius simbòlics, i 
un fust estriat rematat amb un capitell coronat per un cupul·lí. El gran sòcol 
del monument presenta un epigrama en llatí al·lusiu als donants del monu¬ 
ment, set rostres d'àngels recorren l'arc de mig punt base, i el coronament cen¬ 
tral és resolt amb un candeler de set braços. En aquells rostres angelicals s'ob¬ 
serva una vivacitat que s'allunya ja de la rigidesa del rostre de la casa de Vic¬ 
torià de La Riva, avançant la que serà una de les obres més logrades de 
Barnadas a la Casa Blanxart de Granollers. Pel que fa a la escena representada 
pròpiament dita, s'optà per la tècnica del mosaic, encarregant-se probablement 
la seva elaboració al taller de Mario Maragliano, 121 mosaicista genovès establert 
a Barcelona que realitzà treballs per a edificis com l'Hospital de Sant Pau, la 
Plaça de Toros Monumental, o l'abans esmentada Casa Figueras, on Barnadas 
havia realitzat la Puríssima de marbre. 

Per al Quart Misteri de Goig, sufragat pel Gremi de Mestres Fusters de 
Barcelona i en part per l'Abadia, 122 Barnadas realitzà, de nou seguint el projec¬ 
te de Martorell, una sort de retaule en pedra amb un baix relleu de La presenta¬ 
ció de Jesús al Temple, composició que, tot i la limitació del seu format oblong i 


120. Galobart, «El Rosari Monumental del Camí de la Santa Cova de Montserrat (IV)», p. 34. 

X2i. Galobart, «El Rosari Monumental del Camí de la Santa Cova de Montserrat (IV)», p. 34; ha 
pogut constatar l'autor certes discrepàncies a les fonts. Segons l'Abat Deàs, s'encarregà a un 
taller musivari parisenc, i el donà per fet allí i traslladat a Montserrat, per ser col·locat a lloc, 
per un treballador italià. Galobart ens diu, però, que a YÍndice Artístico de Montserrat (1956) 
s'atribueix la seva execució a Mario Maragliano. Crec més factible la segona opció, ja que 
Maragliano era un dels més reputats i prolífics mosaïcistes catalans. És probable també que 
l'hagués instal·lat Maragliano, tenint en compte, però, que l'instal·lador de mosaics era un 
ofici especialitzat a l'època i bé podria haver-lo col·locat un altre. 

122.Galobart, «El Rosari Monumental del Camí de la Santa Cova de Montserrat (I)», p. 52. 

Fig. íi. Joan Martorell i Montells (arq.), Josep Maria 
Barnadas i Mestres (esc.), Cinquè Misteri de Goig del Rosari 
Monumental, Montserrat, 1905. Pedra de Montjuïc 
(reproducció Ricard Marco). 


vertical, guanya en moviment i dinamisme respecte a altres obres. 123 L'emmar- 
cament de l'escena és trilobulat, amb decoració fitomòrfica a la part superior i 
una cartel·la amb inscripcions, i en ella veiem tres personatges -Sant Josep, la 
Verge i l'ancià del temple- que s'organitzen a l'entorn del nen Jesús (fig. 10). El 
joc de les robes és excel·lent en la seva senzillesa, especialment el de la dona. A 
sota veiem un requadre que, amb les eines del fuster representades, al·ludeix 
tant al patrocinador com a sant Josep, i pels costats més exteriors, dos contra¬ 
forts decoratius tanquen la composició formant un angle obtús respecte el pla 
del baix relleu, com si tinguessin frontisses de tríptic i volguessin tancar l'escena. 


123 .Arquitectura y Construcción..., Madrid/Barcelona, Agosto de 1907. Ano XI. Núm. 181, p. 243; 
«Montserrat. - Barcelona / IV misterio de gozo / Arquitecto: D. Juan Martorell / Escultor: 
D. J. M.“ Barnadas»; on es reprodueix, entre d'altres models de Barnadas, el del relleu 
figuratiu d'aquest Quart Misteri de Goig. 

sol·lució habitual en peanyes com la del monument a Josep Anselm Clavé 
(1888) de Manuel Fuxà. Per dalt, l'obra és rematada amb un fris decoratiu amb 
tondos ornamentals també en baix relleu i una mena de torretes adosades in¬ 
tercalades, i coronen l'obra tres cupul·lins bizantinitzants -molt del gust de 
Martorell, i que inclús aplicà a algun edifici seu-, amb sis pinacles, escatats 
com els cupul·lins, intercalats. 12 * Tota l'obra és aixecada sobre un potent pedes¬ 
tal que l'alça considerablement, i al sòcol s'hi pot llegir la següent llegenda: 
«Ofrena del Gremi de Mestres Fusters de Barcelona y altres devots de sant 
Joseph». El conjunt, tot i beure d'altres estils medievals de l'alta edat mitjana, 
té un clar referent estructural en el goticisme. 

El Cinquè Misteri de Goig, realitzat l'any següent, és una representació de 
lesús entre els doctors de la llei i se'n va fer càrrec d'ell gent de Terrassa. 12 * El for¬ 
mat de l'estructura triat per Martorell fou aquest cop el túmul apaïsat, perme¬ 
tent així a Barnadas realitzar una escena més completa que a l'anterior dona¬ 
des, a més, les necessitats que el tema requeria (fig. 11). Barnadas torna a evi¬ 
denciar la seva tendència al classicisme amb el caient i els plecs de les robes. 
Jesús és el protagonista de l'escena tot ocupant la part central de la composició, 
i una de les figures que el rodeja presenta una postura semisedent que ens re¬ 
corda molt les al·legories del Comerç i la Indústria. Martorell torna a jugar amb 
elements arquitectònics heteròclits, tot i que aquí pren unes formes també cla¬ 
rament gòtiques. La creu polilobulada del coronament malauradament ha 
desaparegut. En un principi, el monument quedà massa baix i el 1906, ja mort 
Joan Martorell, es demanà a l'arquitecte Lluís Moncunill que l'alcés amb un 
pedestal i rebaixant una mica el camí. 126 

El seu tutor i cunyat, Josep Marimon, ja gran, enmalaltí greument, i 
Barnadas consagrà part del seu temps a cuidar-lo fins a la seva mort pels volts 
de 1904. Barnadas hauria realitzat un bust en bronze del seu tutor, obra que 
malauradament ha desaparegut i de la qual tampoc en tenim constància grà¬ 
fica. 12 ? El seu benefactor professional, Joan Martorell, moria poc després, el cinc 
de juliol de 1906, sense haver vist acabat el seu darrer projecte en construcció, 

1 església del Sagrat Cor de Maria a Gràcia, on Barnadas realitzà el timpà, amb 
una representació del Refugium pecatorum , 128 a més de la decoració escultòrica 

124. Considerem tota aquesta escultura accessòria com a executada també per Barnadas. 

125. GALOBART, «El Rosari Monumental del Camí de la Santa Cova de Montserrat (I)», p. 53; 
sembla ser que un dels patrocinadors de l'obra, el banquer Joan Marcet, censurà el fet que 
es realitzés en pedra de Montjuïc per comptes de marbre, així com algun altre aspecte de 
l'obra que desconeixem. Martorell, però, no cedí a aquests capricis i el monument es realitzà 
segons l'acordat en un principi. 

126. Galobart, «El Rosari Monumental del Camí de la Santa Cova de Montserrat (I)», p. 53. 

127. Segons comunicació oral de Jesiís Barnadas Parellada, durant molts anys fou propietat de M a 
Remei Marimon Barnadas, neboda de l'escultor i filla de Josep Marimon. 

128. Ms. 1, p. [2]; «En Barcelona .../... + Refugium pecatorum: piedra. Gran timpano con cinco fi- 
guras en la puerta de la ïglesia de P.P. Misionistas del C. de M. en Gracia»; El Modernisme n 
l'entorn de l'arquitectura, 2002 (text de M. Isabel Marín, «L'escultura aplicada a l'arquitectura»). 

Fig. 12. Joan Martorell i Montells (arq.), Josep Maria 
Bamadas i Mestres (esc), Portada de l'església del Sagrat Cor de 
Maria, Barcelona, 1906 (foto Xavier Soler). 

accessòria interior i exterior (figs. 12 i 12 bis). La composició del timpà 
d'aquesta església s'organitza a l'entorn d'una indiscutible i hieràtica presèn¬ 
cia central de la Verge, a l'entorn de la qual dos grups de dues figures -dos 
àngels i dos penitents agenollats- se situen a banda i banda. El joc de les ro¬ 
bes pren aquí un caire més decoratiu, en tant que defineixen corbes que sem¬ 
blen voler unir les figures sota la protecció de la Verge. Poc abans de morir, 
diuen que Martorell esperonà un abatut Bamadas -va estar a punt de tancar 
el seu taller- a seguir treballant com a escultor. 129 


p. 233; l'esmenta com a església del Sagrat Cor de Maria a Gràcia. García-Martín, Manuel, 
Estatuaria pública de Barcelona 3, Barcelona, 1986, p. 1x5; on l'esmenta com a església del Pare 
Claret, al carrer Sant Antoni Maria Claret. 

129. Comunicació oral de Jesús Bamadas Parellada. 

Fig. 12 bis. Josep Maria Barnadas i Mestres, Timpà de la porta de 
l'església del Sagrat Cor de Maria, Barcelona, 1906. Il·lustració extreta de 
Arquitectura y Construcción, agost de 1907 (reproducció Xavier Soler). 


Altres obres de difícil datació i que hauria realitzat gràcies a l'intercessió de 
Martorell són una Immaculada Concepció de fusta per a l'altar de la Santa 
Espina de l'església parroquial de Sant Pere a Santpedor/ 30 o els relleus per a la 
trona de l'església de les Saleses de Barcelona (1885) -una de les fites arquitec¬ 
tòniques de Joan Martorell-, representant les següents escenes de la vida de 
Jesucrist: Sermó a la barca, Sermó al temple, Sermó a la muntanya i Darrer Sermó 
als Apòstols. 1 * 1 Aquests relleus foren fets en galvanoplàstica, i l'edició de les 
peces finals probablement encarregades al taller de Masriera i Campins, limi- 
tant-se Barnadas a realitzar els models en guix. 


L'obra de Barnadas a Granollers 

Capital d'una comarca puixant per a l'establiment i desenvolupament in¬ 
dustrial com el Vallès Oriental, Granollers esdevingué un nou camp d'acció 

130. Ms. 1, p. [1]; «Sn Pedor + La Inmacuiada Concepción: madera - en el altar de la Sta Espina.» 

131. Ms. 1, p. [2]; «En Barcelona .../... + Sermon en la barca - Sermon en el templo - Sermon de 
la montana - Ultimo sermon a los apóstoles - galvano-plàstica. Relieves del púlpito en la 
Iglesia de las Salesas»; en cap cas aquests relleus han de ser posats en relació amb la 
construcció de l'església, ja que Barnadas encara estudiava a Llotja, sent així un treball de 
mobiliari litúrgic posterior. 

Fig. 13. Josep Maria Barnadas i Mestres, Sant Antoni de Pàdaa. Vestíbul de la Casa 
Antònia Puget, Barcelona, 1904-1906. Alt relleu en pedra artificial (foto X. Soler). 

per a Barnadas, des d'on rebé uns quants encàrrecs de certa volada. La cons¬ 
trucció d'edificis a Barcelona patia molts alts i baixos en funció de diversos es¬ 
deveniments en la esfera política i social; la frenètica activitat constructiva a 
cavall dels segles xix i xx es veia sovint interrompuda, la qual cosa obligaria a 
la gran quantitat d'artesans, industrials i escultors establerts a Barcelona a cer¬ 
car també altres centres urbans on treballar. Amb tot, Barnadas hauria realitzat 
aquells anys algun dels treballs escultòrics per a la Casa Antònia Puget de 
Barcelona, casa de pisos projectada per Roc Cot Cot i construïda entre 1904 i 
1906, 132 concretament el sant Antoni de Pàdua dins una fornícula envoltat de 
lliris 133 (fig. 13). Es tracta d'una versió invertida i en alt relleu del sant Antoni de 
Pàdua que probablement presentà a la primera exposició del Cercle Artístic de 
Sant Lluc. No podem atribuir-li amb certesa tota l'escultura que decora el ves¬ 
tíbul, però la que hi ha damunt l'arc d'entrada a la casa, amb dos joves entre 
flors, i els rostres que rematen els altres accessos, bé podrien ser també d'ell. 
Aquestes peces ens recorden el tipus de treball que realitzarà per aquells anys 
a la Casa Blanxart, tant per l'expressivitat dels rostres com per la decoració 
fitomòrfica i vegetal que l'acompanya. 

A Granollers, dèiem, Barnadas realitzà l'escultura decorativa de la façana 
de l'Ajuntament (íqoz-iqoq), 13 *» arrel de la reforma neomedieval de l'antic edi¬ 
fici medieval projectada per Simó Cordomí i Carreras. 135 Barnadas subscrigué 
l'anunci del seu taller a l'Anuari dels Arquitectes de 1903 i el fa acompanyar 
amb una fotografia d'un dels capitells decoratius d'una de les finestres 136 (fig. 
14). L'any 1907, la revista Arquitectura y Construcción li dedicà a Barnadas gai¬ 
rebé tota la part d'il·lustracions; bona part d'elles són les dels treballs per a 
l'Ajuntament de Granollers. 13 ? L'escultura ornamental de la façana s'acosta, en 

132. Lacuesta i Gonzàlez, Guia de Arquitectura Modernista en Cataluna, 1990, p. 14 

133. MC.1, p. [1]; «St. Antoni entre lliris[.] entrada e/ Ausiàs March, 22». 

134. Mc. 1, p. [2]; «Capitells casa de l'Ajuntament Granollers». 

135. C1RIC1 Pellicer, Alexandre, ElArte Modernista Cataldn, Barcelona, Aymà, 1951, p. 101; «El 
esgrafiado de líneas goticistas fue aceptado por Sagnier y Romeu (casas de la Plaza de las 
Ollas), por Simón Cordomí Carreras, arquitecto con titulo de 1895, autor de la Casa Mlutí- 
cipal, de Granollers (1906), tan profusamente ornada con esculturas de Juyol y hierros for- 
jados de Barnadas»; és poc probable que Barnadas dediqués part de la seva especialització 
en la forja o altres tècniques de fundició, tot i que al primer cicle a Llotja bé les podia haver 
conegut. Altrament, hem de considerar que bé pogué dissenyar-los ell -com a modelista- i 
realitzar-los un altre serraller del qual en desconeixem el nom. En tot cas, Barnadas és 
l'autor de la major part de l'escultura de la façana. 

136. Anuario para 1903, Asociación de Arquitectos de Cataluna, Barcelona, 1903, p. 67 de l'apartat 
d'aniuiciants; «Estatuaria y Decoración. Taller de Escultura de José M.“ Barnadas. Provenza, 
n.° 314. Fachadas, Panteones, Chimeneas, Balaustradas, Altares, Imàgenes, &. Barcelona»; 
l'anunci s'acompanya d'una il·lustració amb el següent peu: «Fragmento para las Casas 
Consistoriales de Granollers. José M.“ Barnadas.» 

137. Arquitectura y Construcción..., Madrid/Barcelona. Agosto de 1907. Ano XI. Núm. 181, por¬ 
tada; «Casa Consistorial de Granollers. - Barcelona / detalle de la tribuna/ Arquitecto: 
D. Simeón Cordomí / Escultor: D. J. M. a Barnadas», pp. 244-245; «...detalle[s] de la fa- 

Fig. 14. Anunci del taller de Josep Maria Bamadas per al Anuario para 1903, Asociación de Arqui- 
tectos de Catalana, Barcelona, 1903. Fons Biblioteca de Catalunya (foto Ricard Marco). 


general, a les obres de Puig i Cadafalch, amb la balconada profusament ornada 
i un marcat accent en un goticisme nòrdic. Barnadas realitzà, com a mínim, 
tota l'escultura de la tribuna o balconada, els capitells i els anomenats detalls 
ornamentals de les obertures (fig. 15). Les representacions van des de temes he¬ 
ràldics al·lusius a la institució municipal, com l'escut de Granollers custodiat 
per animals fantàstics, fins als elements naturalistes de la tribuna, com ocells i 
vegetals. Destacarem també el capitell doble del mussol amb figues de moro 
(fig. 16), els de l'ànec i el bernat pescaire amb les pinyes, i els que combinen ros¬ 
tres -pagès ancià i jove- amb fruites. Tanmateix, realitzà altres tipus d'ele¬ 
ments més convencionals en la decoració, com els que hi ha sota la balconada 
i que també usà a la casa de Victorià de la Riva, o bé l'anomenat capitell del 
«ajimez», que hi ha al trencallum de la finestra del pis principal. 


CHADA...», pp. 247-249; «...DETALLE[S] DE LA TRIBUNA...», p. 256; «...CAPITEL DEL AJIMEZ...»; 
Arquitectura y Construcción 1918. Resumen anual de arquitectura, bellas artes, ingeniería, decora- 
citón e industrias constructivas... Anuario de ta construcción para 1919, Thomas, Barcelona, 1918, 
p. 231; «Capitel doble. Escultor: D. José M. 0 Barnadas», on apareix fotografia del model de 
capitell doble amb mussol i figues de moro de l'Ajuntament de Granollers i que ja fou 
publicat el 1907 com a «Detalle de la Tribuna». 

Fig. 15. Simó Cordomí Carrera (arq.), Josep Maria Barnadas i Mestres (esc.). Ajuntament de 
Granollers. Detall de la façana, 1902-1904 (foto Xavier Soler). 


Al voltant de 1905 Barnadas realitzà la decoració escultòrica per a la Casa 
Miquel Blanxart i Estapé (1904-1905), també a Granollers, al carrer Joan Prim 
9-11, obra de Jeroni Martorell i Terrats i del mateix Simó Cordomí. 1 ? 8 A aquesta 
casa, estructurada en planta baixa -on s'ubica la decoració de Barnadas- i dos 
pisos, ja s'entreveu certa fugida dels esquemes arquitectònics del modernisme, 
tant per l'ús de l'esgrafiat com per la senzillesa de línies decoratives de la faça¬ 
na, tot i que s'endevinen també reminiscències de cert pairalisme barroquit- 
zant.^9 Barnadas, però, realitzà una escultura que s'atansa plenament al Mo¬ 
dernisme d'arrel simbolista, i una de les seves més logrades peces, la figura fe¬ 
menina que sosté un gerro eixoplugada pel raïm esculturat situada al 


138.SÍ participà en el projecte Jeroni Martorell, seria el primer treball on veuríem junts Barnadas 
i Martorell. L'Anuari dels arquitectes de 1904 i 1905 el dóna només a Cordomí, la qual cosa 
xoca amb l'atribució d'aquesta casa només a Jeroni Martorell, tal i com consta a Lacuesta i 
Gonzàlez, Gtiín de Arquitectura Modernista en Cataluiïa, 1990, p. 148, i a Guia del patrimoni 
monumental i artístic de Catalunya (vol. I), Barcelona, Pòrtic, 2000, p. 490. Per la seva banda, M. 
Isabel Marín a El Modernisme a l'entorn de l'arquitectura, 2002, dóna l'autoria de la casa 
Blanxart a ambdós arquitectes. 

139. Guia del patrimoni monumental i artístic de Catalunya (vol. I), Barcelona, Pòrtic, 2000, p. 490;«... 
J.M. Barradas(sic) fou l'encarregat de la decoració»; hem d'entendre que fa referència a 
l'escultura, ja que la casa presenta, a més, esgrafiats, forja, ceràmica. 

Fig. 16. Josep Maria Barnadas i Mestres, Capitell amb roses, i gàrgola falsa de la llagosta. 
Caixa d'Estalvis de Sabadell, 1906-1907. Il·lustració extreta de Arquitectura 1/ Construcción 1918... 

Anuario de la construcción para 1919 (reproducció Xavier Soler). 

trencallum dels accessos a la casa. 140 L'obra està resolta amb un sentit de la 
gestualitat i la femineitat molt logrades; el rostre somrient i el braç alçat aga¬ 
fant el raïm, i amb un tractament de la roba suau que potencia la seva idealit¬ 
zació. Una primera lectura iconogràfica l'atansaria a cert significat relacionat 
amb la viticultura o, fins i tot, bàquic, i té a veure amb la fertilitat i el sacrifici si 
l'analitzem en un context iconogràfic cristià (figs. 17 i 18). Tanmateix, la tria 
de motius relacionats amb el món del vi pot tenir relació amb l'activitat desen¬ 
volupada per Barnadas en aquest camp. L'obra sembla inspirar-se en la desa¬ 
pareguda escultura que hi havia al trencallum de l'antic Cafè Torino (1902) del 
Passeig de Gràcia de Barcelona cantonada amb Gran Via -on és l'actual Joieria 
Roca-, realitzada per Didac Massana i per Buzzi sota la direcció del decora¬ 
dor Ricard de Campmany i guanyador del premi per a l'establiment, tenda o 
comerç millor decorat, sota el concepte artístico-ornamental del 1902. Val a dir 
que la qualitat escultòrica, el moviment, la solució espaial i la vivacitat de l'obra 
de Barnadas, però, superen aquella amb escreix. 141 Als accesos de la planta bai- 

140. Anuario para 1904 y 1909, Asociación de Arquitectos de Ca ta kina, Barcelona, 1904, p. 50 de 
l'apartat d'anunciants; «Estatuaria y Decoración. Taller de Escultura de José M°. Barnadas. 
Fachadas, Panteones, Chimeneas, Balaustradas, Altares, Imàgenes, & (sic). Provenza, núm. 
314, Barcelona»; s'acompanya l'anunci amb una il·lustració del model d'aquesta obra amb el 
peu següent: «Modelo original de J. M. Barnadas. Fragmento decorativo para una casa de 
Granollers. Arquitecto D. S. Cordomi.» 

141. Aquesta tipologia ornamental també la veiem al desaparegut aparador de l'estudi del 
fotògraf Audouard (1902) ubicat a la casa Lleó Morera de Domènech i Montaner. 

xa de la casa Blanxart veiem com la decoració accesòria, a base de traceria 
curvilínia, elements vegetals i ocells, defineix una falsa solució gaudiniana en 
tant que sembla imitar dos arcs parabòlics, els quals queden tallats en arribar 
als dintells, sense deixar veure el seu punt d'inflexió (fig. 19). Aquesta obra re¬ 
presenta una fita important en l'obra de Barnadas, el seu treball més arriscat i 
que amb claredat més meridiana es capbussa en l'estètica de la modernitat. Si 
per aquells anys (c. 1905) Blay i Alsina donaven un gir a la seva obra que menà 
cap a una síntesi entre el realisme i el simbolisme, Barnadas arribà a aquesta 
sort d'híbrid entre classicisme i simbolisme que sembla avançar, tot i l'arriscat 
de l'afirmació, trets de l'estètica que configurarà l'escultura Noucentista. 142 


L'edifici de la Caixa d'Estalvis de Sabadell 

Fou a Sabadell on Barnadas realitzà una de les seves més interessants apor¬ 
tacions al ja aleshores gairebé finiquitat Modernisme: bona part de l'escultura 
ornamental de l'edifici de la Caixa d'Estalvis de Sabadell, situat al carrer Mare 
de Déu de Gràcia 17 de la capital del Vallès Occidental, i projectat pel mateix 
Jeroni Martorell Terrats. 14 ^ Constitueix aquest el treball de major envergadura 
de la carrera de Barnadas, tant pel volum de feina, com per la seva extensió 
cronològica, que va de 1906 fins al 1913, la qual cosa probablement el limità a 
l'hora d'assumir altres encàrrecs, ja que, a més, per aquells anys començava a 
involucrar-se plenament en la vida i viticultura alellenques. En ell tingué l'opor¬ 
tunitat de lluir-se decorant escultòricament gran part de l'interior i de la faça¬ 
na. En l'ornamentació de l'edifici participaren també, entre d'altres, el serraller 
Antoni Parés, Ramón Gabarró, que realitzà les estructures de claraboies i sala 
d'imposicions, Manuel Ballarín i C a la part de forja, E. F. Escofet pels paviments 
hidràulics, i Fill de J. Pujol pel que fa a la ceràmica decorativa. A la part escul¬ 
tòrica hi participaren, junt amb Barnadas, Eusebi Arnau, que realitzà els dos 
capitells que flanquejen l'entrada principal, i Josep Llimona, autor de les dues 
figures de la façana. 


142. Guia del patrimoni monumental i artístic de Catalunya (vol. I), 2000, p. 490; on cataloga la 
decoració de l'edifici en general, escultura de Barnadas inclosa, com a decoració Noucentista. 
No es pot negar que el pòsit classicista de Barnadas i l'acostament al simbolisme, permeten 
establir certes afinitats d'aquesta obra amb l'escultura noucentista que encara estava per 
venir, però per la seva datació resta fora de lloc afirmar que sigui un tipus o una obra 
noucentista. 

1 43· Alcolea i Gil, Santiago, Els edificis de la Caixa d'Estalvis de Sabadell. Una mostra del modernisme 
català, Fundació Caixa de Sabadell, Barcelona, 1994; on l'autor exhuma documentació origi¬ 
nal de l'entitat per analitzar els edificis i el llegat artístic de la Caixa d'Estalvis de Sabadell. A 
partir de les actes de la Junta de Govern 0 del Consell d'Administració i dels llibres de caixa de 
l'entitat, Alcolea ens refereix fil per randa la seva concepció i construcció. Algunes notiícies so¬ 
bre el treball de Barnadas a la Caixa d'Estalvis de Sabadell (Bernades al treball d'Alcolea) que 
referiré, són preses d'aquest exhaustiu i profusament documentat i il·lustrat treball. 

Fig. 17. Jeroni Martorell Terrats i Simó Cordomí Carrera (arq.), Josep Maria Barnadas 
i Mestres (esc.). Casa Blanxart i Estapé. Trencallum esculturat, Granollers, c. 1905. 

Pedra (foto Xavier Soler). 

Segons es desprèn de la documentació exhumada per Alcolea, Barnadas 
rebé diversos pagaments al llarg de 1906, la suma dels quals ascendeix a vint- 
i-sis mil pessetes de l'època/ 44 i l'any següent cobrà quinze mil tres-centes qua¬ 
tre pels seus treballs, a les que s'hagué d'afegir una partida extraordinària de 
dues mil dues-centes quatre com a saldo de l'import total de la pedra, els mar¬ 
bres i l'elaboració escultòrica dels mateixos, que estava al seu càrrec i que as¬ 
cendia a quaranta-tres mil nou-centes vuitanta-set pessetes. Sembla ser que 
assumí també treballs de modelista, és a dir, en la realització de l'esbós tridi¬ 
mensional o dibuix original de peces que no executaria el seu taller. Així, el 
1908, consta que va cobrar dues partides, una d'elles de sis-centes quaranta 
pessetes per la realització de diferents models per a uns elements de ceràmica 
de la coberta del saló, i un escut que es va posar al pati. 14 ? Alcolea dedueix tam¬ 
bé -no ho concreta la documentació- que la decoració escultòrica de l'anome¬ 
nat Pati Turull del mateix edifici, és de Barnadas, que cobrà nombroses quan¬ 
titats entre els anys 1906 i 1913, 146 anys de la seva construcció. El mes de juliol 
de 1911 va rebre mil pessetes pel model del basament per al bust escultòric de 
Pere Turull, que serà realitzat posteriorment per Manuel Morales en bronze a 
partir de l'original en guix d'Ismael Smith. 147 

A la façana, Barnadas realitzà, com a mínim, les dues impressionants gàrgo¬ 
les falses amb forma de llagosta que la coronen 148 (fig. 20) insecte que trobem 
dibuixat al seu carnet d'esbossos d'aquells anys. És probable que també realit¬ 
zés altres elements ornamentals accessoris, com la clau de l'arc d'entrada amb 
la corona de llorer, els relleus rectangulars que flanquejen l'entrada amb repre¬ 
sentacions de la guardiola i els llibres, símbols de l'estalvi i la cultura, i la 
balaustrada del balcó principal, però de moment només ho podem establir 
com a hipòtesi. Pel que fa a l'interior de l'edifici podem assegurar que realitzà 
els capitells amb roses i girasols que hi ha al vestíbul, els capitells del saló d'ac¬ 
tes amb fulles creuades i flors, 14 ? l'escultura ornamental de l'esmentat Pati 


144. Alcolea, Els edificis de la Caixa d'Estalvis de Sabadell..., 1994, p. 53; a tall comparatiu-i només 
a nivell econòmic- direm que Arnau rebé mil sis-centes pessetes pels dos capitells amb 
figuracions al·legòriques de l'accés principal. 

145. Alcolea, Els edificis de la Caixa d'Estalvis de Sabadell..., 1994, p. 57. 

146. Alcolea, Els edificis deia Caixa d'Estalvis de Sabadell..., 1994, p. 95; deu voler dir entre 1909 i 
1913 pel que fa a aquest pati. 

147. Alcolea, Els edificis de la Caixa d'Estalvis de Sabadell..., 1994, p. 103; quedaria per determinar 
si el basament que dissenyà Barnadas fou el finalment realitzat, i si el disseny d'aquest va 
incloure el de la columna on descansa el bust de l'industrial i polític sabadellenc Pere Tur ull 

148. Arquitectura y Construcción 1918... Anuario de la construcción para 39i9,Thomas, Barcelona, 
1918, p. 234; «Capitel y gàrgola. Escultor: D. José M. a Barnadas», fotografies de models de 
capitell amb roses i de gàrgola amb llagosta i pinyes. 

149. Arquitectura y Construcción 1918... Anuario de la construcción para 1919, Thomas, Barcelona, 
1918, p. 232; «Dintel y capiteles. Escultor: D. José M. a Barnadas», fotografies de models de 
dintell amb rosassa i decoració fitomòrfica, i de dos capitells fitomòrfics, un d'ells del saló 
d'actes. 

Fig. 18. Jeroni Martorell Terrats i Simó Cordomí Carrera (arq.), Josep M. Barnadas i Mestres 
(esc.), Casa Blanxart i Estapé. Detall de la figura del trencallum, Granollers, c. 1905. Pedra 

(foto Xavier Soler). 


Turull 150 -capitells, baranes, arcs de l'escala, columnes-, i, probablement, un 
relleu al·lusiu a la biblioteca. 1 ® 1 

L'aportació de Barnadas se'ns revela cabdal en la definició estètica de l'in¬ 
terior i de part de la façana. En general podem parlar d'un edifici molt orde¬ 
nat en quant a organització de l'espai, d'un gust exquisit en les seves formes 
clares i simplicitat geomètrica, que s'adaptava a la requerida contenció de¬ 
corativa a la que l'arquitectura començava a tendir de la mà de nous arquitectes 
com Martorell, en un moment en què els excessos del modernisme comencen a 
ser objecte de crítica, i s'imposen paràmetres menys expansius i bigarrats pel 
que fa a l'ornamentació. En general Barnadas s'adaptà a la perfecció tot realit¬ 
zant un treball decoratiu molt ben travat amb l'estructura i l'espai arquitec¬ 
tònics, i on beu directament de la natura per a realitzar els seus dissenys. 


150 . Arquitectura y Construcción 1918... Anuario de la construcción para 2929,2928, p. 232;«DLntel 
y capiteles. Escultor: D. José M.° Barnadas», fotografies de models de dintell amb rosassa i 
decoració fitomòrfica, i de dos capitells fitomòrfics, un d'ells del Pati Turull. 

151. Alcolea, Els edificis de la Caixa d'Estalvis de Sabadell..., 1994, pp. 250-154; on l'autor analitza els 
diferents tipus de capitells usats per Jeroni Martorell a la Caixa d'Estalvis de Sabadell i els 
posa en relació amb els usats per Puig i Cadafalch i Domènech i Montaner. 

La fundació d'Alella Vinícola. Barnadas viticultor 

L'any 1904 Barnadas havia adquirit les anomenades Costes d'Alella, una 
extensa zona de vinyes d'aquella contrada, la qual cosa donà inici a una nova 
faceta que, amb el temps, seria preeminent en la seva vida i que l'allunyaria 
considerablement de l'escultura. Barnadas esdevingué membre fundador, pro¬ 
motor i administrador del celler cooperatiu Alella Vinícola, que neix el 1906 
amb el recolzament de cinquanta-tres viticultors més de la zona, que recolza¬ 
rien la seva iniciativa. 152 Des d'aleshores, participà plena i activament en el 
moviment cooperativista català, 155 tant des de la seva posició com a Secretari 
d'Alella Vinícola, com des de la seva condició de vinyataire. Fou membre fun¬ 
dador i representant de la Unió de Viticultors de Catalunya, formà part del seu 
primer consell directiu, i participà activament als congressos de la Federació 
Agrícola Catalano-Balear celebrats a Manacor l'any 1907, al de Tarragona 
l'any 1909 i al d'Igualada de 1913, ciutat on ja hi havia participat el 1912 a 
l'Assemblea de la Unió de Viticultors de Catalunya. 154 Desenvolupà, doncs, 
una important tasca paral·lela a la d'escultor i relacionada amb la divulgació i 
promoció dels productes vinícoles catalans en general, i alellencs en particular. 
El seu ascendent i carisma sobre els viticultors alellencs i la força que podien fer 


152. Ginesta, Salvador, EI Maresme. Comarca privilegiada, Ed. Selecta, Barcelona, 1968 (Biblioteca 
Selecta, volum 411, Ciutats i paisatges, XLVII), p. 110, «Cal fer esment especial de la Coope¬ 
rativa Alella Vinícola, entitat fundada l'any 1906. En fou el primer president el baró de 
Ribelles, i secretari, i alhora ànima de l'entitat, Josep M. Barnadas». Muntadas i Serrano, 
Ramon, Alella Vinícola en imatges. 1906-2001, Alella Vinícola Can Jonc, s.l., Barcelona, 2001, pp. 
22-26, «Poc després [del 22 de juliol de 1906, dia en què es celebrà la primera reunió del 
Consell d'Administració de la SocietatAlella Vinícola (Sindicat Agrícola)] es constituirà una 
Comissió Executiva amb la responsabilitat de treballar en la gestió de l'entitat, d'entre els 
seus membres destaquen el Síndic, Joan Barnadas(sic), i el Secretari, Josep Maria Barnadas i 
Mestres. Aquesta comissió i en particular aquests dos socis, van portar els assumptes del dia 
a dia en els primers anys d'Alella Vinícola»; p. 10, on s'esmenta que un dels que signen l'Acta 
de constitució de la societat Alella Vinícola el 15 de juliol de 1906 fou Barnadas; pp. 22-26, on 
ens dóna més informació sobre les circumstàncies que mouen a un grup de propietaris a 
endegar la formació d'Alella Vinícola, i sobre el context vitivinícola del moment; segons Je¬ 
sús Barnadas Parellada, el Síndic Joan Barnadas és en realitat Joan Bernadas Madolell, i en 
cap cas té parentiu amb els Barnadas. 

153. La Ilustració Catalana, Any VII, 1909, Barcelona, 9 de maig de 1909, n. 310, pp. 360-361; on es 
refereix la visita de l'Institut Agrícola Català de Sant Isidre al Sindicat Alella Vinícola i 
s'il·lustra amb una fotografia de la conferència que els oferí Barnadas. 

154. Febrero de 1912 /Asamblea de la Union de Viticultores de Cataluna / Boletín de la Càmara Agrícola 
Oficial de Igualada j su comarca, Ano II, Igualada, febrero de 1912, mims. 27 i 28, p. 7; on hi ha 
una fotografia de la taula presidencial de la sessió del 17 de febrer celebrada al Palau de la 
Música Catalana, i on Barnadas apareix com a membre del Consell Regional, junt amb 
Miquel i Cuscó, el Marquès de Camps i Santacana i Llort, pp. 9-13; on es transcriu 
l'exposició de conclusions i acords presos a la sessió feta oralment per Barnadas. 

Fig. 19. Jeroni Martorell Terrats i Simó Cordomí 
Carrera (arq.), Josep Maria Barnadas i Mestres (esc.). 

Casa Blanxart i Estapé. Detall de la decoració fitomòrfica 
i zoomòrfica, Granollers, c. 1905 (foto Xavier Soler). 

plegats en l'àmbit del municipi des de la seva cooperativa, l'enfrontà no poques 
vegades amb l'Ajuntament d'Alella. 155 

Dels seus primers anys a Alella data un segon carnet d'esbosos, 156 la majoria 
dels quals són de flors, plantes i animals. Probablement els dibuixos foren rea¬ 
litzats prenent models del natural a Alella al llarg dels anys, on disposaria de 

155. MUNTADAS 1 Serrano, Ramon, Alella Vinícola en imatges. 1906-2001, Alella Vinícola Can Jonc, 
s.l., Barcelona, 2001, pp. 60-61; on es refereix la suposada carta de Josep Maria Barnadas i 
Mestres al baró de Ribelles, on expressa l'hostilitat de l'Ajuntament d'Alella vers el Sindicat 
ja des de la seva creació. 

156. Barnadas 1 Mestres, Josep Maria, Alella /1897 /] Barnadas, [Quadern de dibuixos i esbosos], 

[Alella, 1897-1910], 22 x 14,3 cm; vuitanta-quatre dibuixos a recto i/o verso amb 
representacions vegetals, animals i alguns retrats; carnet d'esbosos propietat de Jesús 
Barnadas i Andinach; el dibuix numerat XX, d'una «Eura espinosa dit avinyo silvestre», és 
l'únic que sembla datat (23-4-[i9o]5), és a dir, quan Barnadas ja feia un temps que vivia a Alella. 

Fig. 20. Josep Maria Bamadas i Mestres, Capitell del mussol, 
Ajuntament de Granollers, 1902-1904. Il·lustració extreta 
de Arquitectura y Construcción 1918... Anuario de la 
construcción para 1919 (reproducció Xavier Soler). 


tota la varietat dels motius representats. Hi podem veure un dibuixant excep¬ 
cional, atent a qualsevol detall de la riquesa natural dels objectes i on mostra 
una tècnica més depurada que al carnet de viatge com a pensionat, que gua¬ 
nya en frescor i immediatesa, més «impressionista» i de factura més ràpida. 
Entre d altres, hi representa des d'un Rota-bou, un Esbarcer, un Geroni-malva, un 
Geroni-eura, passant per l'Herbci-col, YAloch, una Mora (fig. 21), etc., fins a in¬ 
sectes com un Plega-mans i una llagosta, o ocells com una aureneta o uns mussols 
(fig. 22). L'origen de les gàrgoles de Sabadell i del capitell del mussol de 
Granollers bé poden ser posats en relació amb els dibuixos esmentats, la qual 
cosa reaferma la hipòtesi que aquest quadern li servís com a eina primera per a 
realitzar models i dissenys escultòrics ornamentals. Aquest quadern també conté 
uns quants retrats que palesen de nou la mà d'un bon dibuixant. 

Fig. 21. Josep Maria Bamadas i Mestres, [Quadern de dibuixos i esbosos], XXXIV 
Morn. Alella, c. 1900. Col·lecció Barnadas (foto Ricard Marco). 

L'empremta escultòrica de Barnadas a Alella no és gaire prolífica, tot i ser 
una zona on el Modernisme es deixà sentir amb força a les moltes i luxoses 
construccions d'estiueig que s'hi construïren. El mateix 1906 es comença a 
construir el celler d'Alella Vinícola segons un projecte del mateix Jeroni 
Martorell.*57 L'encàrrec del projecte a Martorell -que hauria confiat a 
Barnadas el 9 de gener d'aquell mateix any 1906, els treballs per a la Caixa 
d'Estalvis de Sabadell-, probablement vindria a proposta de l'escultor. 
Barnadas realitzà en guix l'emblema d'Alella Vinícola que hi ha a l'escala que 
donava accés a les antigues dependències administratives, i que fou la marca 
registrada que emparava mercantilment els vins del sindicat. Al centre 
d'aquesta composició circular hi ha un escut triangular amb l'ala dominada 
per tres estrelles flamígeres i del qual irradien uns raigs. Inscrita al contorn 
superior del cercle hi ha inscrita la llegenda «Alella Vinícola», i completa l'em¬ 
blema una cartel·la que s'extén a banda i banda per la part central i la inferior, 
on es llegeix «Sindicato Agrícola; Cooperativa de P[ro]d[ucci]on y V[en]ta», 
darrera la qual broten fulles de parra i raïm. Els elements heràldics integrats a 
la marca provenen, pel que fa a les armes, d'un fragment escultòric de marbre 
d'origen templer, trobat a la finca del baró de Ribelles, membre fimdador i pre¬ 
sident del Consell Administratiu del Sindicat, i pel que fa a la corona, per au¬ 
torització del President Honorari i soci fundador, el marquès d'Alella.’5 8 
Barnadas, però, no va incloure a la seva peça aquesta corona de marquesat, 
que sí trobem a la marca descrita el 1919 al fullet esmentat.^ 

El 1907 realitzà també l'escut que hi ha a l'entrada de l'antiga zona d'en¬ 
vasament amb l'any «1907» inscrit amb una tipografia típicament modernista 
com la Grotesca Fantasia, i decorat amb quadrilòbuls amb fulles de parra sorgint 
del seu darrera (fig. 23). També esculpí les inicials «A» i «V» que remataven les 
pilastres de la tanca metàl·lica d'entrada a la cooperativa i que van desaparèi¬ 
xer amb una de les ampliacions. La seva aportació escultòrica fou, doncs, dis¬ 
tintiva i commemorativa de l'activitat de l'edifici, més que no pas decorativa o 
ornamental. El celler té un parament de pedra vista amb carreus irregulars, i 
abans de la seva primera ampliació tenia dues naus cobertes a doble vessant i 
una zona amb coberts al voltant d'un pati per a les premses, les bàscules, etc...; 
un celler cent-per-cent funcional, auster en la seva concepció arquitectònica 
exterior i interior i allunyat dels més estètics exercicis martinellians en disseny 
i construcció de cellers. 


157. Martorell també projectaria l'ampliació del mateix celler, un dels seus darrers treballs. 

158. Sindicato Agrícola «Alella Vinícola» Por Masnou - Alella prov. de Barcelona - Espaiia. El vino de 
Alella. Compendio de los antecedentes, constitución y rasgos mas característicos de este vino; dedi- 
cado a los consumidores en general y particularmente a sus clientes y favorecedores en testimonio de 
profundo agradecimiento por el Sindicato Alella Vinícola, Imprenta Elzeviriana Borràs Mestres y 
CompA 1919, pp. 14-16; d'on he extret aquesta descripció. 

159. Aquest emblema ha patit recentment una desafortunada intervenció pictòrica que l'ha 
desvirtuat de la seva concepció original. 

Fig. 22. Josep Maria Barnadas i Mestres, [Quadern 
de dibuixos i esbosos], [Mussol]. Alella, c. 1900. 
Collecció Barnadas (foto R. Marco). 


Amb data incerta realitzà un alt relleu, probablement de guix, amb una 
representació de la Immaculada Concepció, per a la parròquia d'Alella. Aques¬ 
ta peça formà part del retaule barroc de l'església de Sant Feliu i substituiria 
potser alguna altra obra malmesa. Fou destruïda el 1936 amb l'esclat de la 
Guerra Civil espanyola i només la coneixem per fotografies de l'època. La 
sol·lució d'aquesta interpretació de les conegudes pintures de Murillo, però, no 
fou gens afortunada, ni anatòmicament -pel que fa a la figura central-, ni 
compositivament. És un treball insegur en termes generals, massa lligat a la còpia 
d'un esquema conegut, però que s'hi adaptava òbviament a l'altar barroc. 

Tot i que mai deixà de dirigir el seu taller barceloní, la nova vessant de viti¬ 
cultor li demanà cada cop més temps i dedicació, per la qual cosa delegà deter¬ 
minades tasques, limitant-se ell a la realització dels dissenys de les escultures, 
bé dibuixats o amb models a escala en fang o guix, així com la part d'imatge¬ 
ria religiosa. Sabem que per aquests anys va tenir com a escultor ajudant a un 
tal Sebastià Trullols/ 60 que s'encarregava probablement de les parts de decora- 

160. Comunicació oral de Jesús Barnadas Parellada. 

Fig. 23. Josep Maria Bamadas i Mestres, Escut «1907» de la Cooperativa Alella Vinícola, Alella, 
1907. Pedra de Montjuïc (foto Xavier Soler). 


ció arquitectònica i de l'execució d'alguns dels dissenys originals. Trullols seria 
probablement un picapedrer sense formació coneguda a qui Barnadas ense¬ 
nyà l'ofici, i de qui esdevindria el seu home de confiança al taller del carrer 
Provença. El seu concurs se'ns suggereix imprescindible durant els anys en què 
Barnadas compaginava la posada en marxa d'Alella Vinícola i assumia els tre¬ 
balls de la Caixa d'Estalvis de Sabadell. 


Darrers treballs 

Barnadas encaixà molt puntualment en els paràmetres estètics del Noucentis¬ 
me oficial, és a dir, no a la manera d'un Josep Llimona o un Antoni Parera -per 
esmentar dos escultors de la seva generació que foren capaços de superar el 
Modernisme i adscriure's al nou corrent català del segle xx. En general, durant 
les dues primeres dècades del segle xx Barnadas seguí amb una estètica més 
modernista, de la qual n'hem vist exemples a Granollers i Sabadell. Amb els 
fets violents de la Setmana Tràgica de 1909, que també paralitzarien momen¬ 
tàniament l'activitat constructiva a Barcelona, probablement es perderen mol¬ 
tes de les obres religioses de Barnadas, especialment imatges votives. És 
d'aquests anys quan el buit d'obres seves d'aquest tipus es fa més evident, te- 

Fig. 24. Josep Maria Barnadas i Mestres, Model de fang per al pas del 
Descens de la Verge Maria a Barcelona (desaparegut), c. 1920. 
Collecció Barnadas (reproducció Ricard Marco). 


nint en compte també que la seva implicació a la Caixa d'Estalvis de Sabadell 
i la immersió en la viticultura capitalitzarien, com hem dit, el seu temps. Cap al 
1910 deixà d'anunciar-se als Anuaris dels Arquitectes de Catalunya i el veurem 
als llistats de professionals de Arquitectura y Construcción des de 19x7 i fins al 
1923, quan aquesta publicació prengué format d'anuari. 

El 1918 Barnadas realitzà l'escultura d'xma guineu que Ixi ha a la barana de 
l'escala exterior de La Rotonda o Torre Andreu/ 61 edifici projectat el 1906 per 
Adolf Ruiz i Casamitjana, arquitecte amb qui ja hauria treballat amb anterio¬ 
ritat. 162 Situat a l'Avinguda del Tibidabo número 2-4, es tracta d'un edifici abar- 
rocat i eclèctic en la seva concepció decorativa. És probable que la participació 
de Barnadas no es limités tan sols a aquella peça i que realitzés algun més dels 
elements decoratius animalístics que conté, com per exemple les gàrgoles que re¬ 
maten la torre cupul·lada. Barnadas hauria realitzat de nou un tipus de treball 

161. Lacuesta i Gonzàlez, Guia de Arquitectura Modernista en Cataluna, 1990, p. 119 

162. Arquitectura y Construcción. Bellas artes, decoración, arte moderna, Madrid/Barcelona. Agosto 
de 1907. Ano XI. Núm. 181, p. 251; «Casa de alquiler en Barcelona / Antepecho / Arquitecto: 
D. A. Ruiz / Escultor: D. J. M. n Barnadas»; model escultòric per a mena de balaustrada o tribu¬ 
na a base d'ornamentació fitomòrfica.GARCÍA-MARTÍN,Re/iei>es escultóricos de Barcelona, 1983, 
p. 67; on l'autor ens informa que Barnadas treballà en alguns edificis projectats per A. Ruiz. 

Fig. 25. Josep Maria Barnadas i Mestres, Pas del Descens de la Verge Maria a 
Barcelona durant unes festes de la Mercè a Barcelona (desaparegut), c. 1920. 
Col·lecció Barnadas (reproducció Ricard Marco). 

Fig. 26. Josep Maria Barnadas i Mestres, Escut dedicat a Angel Baixeras. Grup Escolar Baixeras, 
Barcelona-1918-1920. Pedra artificial (foto Xavier Soler). 

zoomòrfic naturalista, aquest cop d'un animal boscà com la guineu, i que en¬ 
tronca amb cert anecdotisme animalístic conreat en l'escultura de l'època per 
alguns artistes. 

Cap al 1926 realitzà un pas per a la processó de la Parròquia de la Mercè 
commemoratiu del VII Centenari del Descens de la Verge Maria a Barcelona, 103 
fet que fou objecte per aquells anys d'una encesa polèmica a l'entorn de la seva 
veracitat teològica. 104 D'aquest pas, destruït en esclatar la Guerra Civil espanyo¬ 
la, disposem d'abundant material gràfic, tant dels models en fang 105 (fig. 24) 

163. Pablo, Jordi, Ln Festn de !n Mercè (quaderns de divulgació cultural, serie festes i tradicions). 
Serveis de Cultura de l'Ajuntament de Barcelona, 1984, p. 34; «L'any 1926 es va inaugurar im 
dels pasos més ambiciosos "El descens de la Verge", finançat per subscripció popular.»; 
prenc com a datació mitja l'esmentada per Pablo, tot i que el pas bé podria haver estat 
realitzat entre 1918, any del centenari del descens, i 1926. 

164. Gazulla, Pare Fr. Agustí D., Lo descens de ln santíssima Verge de la Mercè n Barcelona, Estampa 
de Francisco X. Altés y Alabart, Barcelona, 1920; aquest llibret és l'extracte dels darrers 
capítols de l'obra Refutación de un libro titulada: San Raimundo de Penafort, Fundador de la Orden 
de ln Merced del mateix Gazulla, on defensa la veritat històrica del descens i que posava en 
dubte el Pare Fr. Enrich Vacas Galindo al llibre San Raimundo de Penafort, Fundador de la Orden 
de la Merced (1919). 

165. Barnadas i Mestres, Josep Maria, Descenso de la Santisima Virgen a Barcelona. Boceto de un 
pnso destinada al Rosario de la Merced - /. M." Barnadas, [Barcelona, s.a.j; dues fotografies-fron¬ 
tal i lateral- dels models en fang del pas que inclouen figures a escala dels portants. 

com de l'obra sent portada pels carrers de Barcelona a l'anomenat Roser en 
Processó (fig. 25), que es feia en arribar les Festes de la Mercè de Barcelona des 
de l'any 1915, i que tingué continuïtat fins al 1931, en què fou prohibit. La 
seva composició estava organitzada seguint l'esquema triangular canònic, al 
centre del qual hi havia la Verge sobre un nuvol transfiguratiu rodejada de 
quatre àngels músics, i a la part inferior tres figures agenollades en actitud re¬ 
verencial corresponents a sant Pere Nolasc, sant Ramon de Penyafort i el rei 
Jaume I, personatges que haurien presenciat l'aparició l'any 1218 i que foren 
exhortats per la Verge a fundar un orde per a la redempció dels captius. Un 
d'aquests personatges agenollats ens remet a la figura masculina agenollada 
del timpà de l'església del Sagrat Cor de Maria de Gràcia. 

En una època en què el Noucentisme oficial ja havia instaurat models ar¬ 
quitectònics i artístics més sobris i mesurats, decau clarament la seva presèn¬ 
cia com a escultor arquitectònic. Tanmateix, quan els processos industrials de 
producció de bastiments escultòrics es sofistiquen amb els avenços tecnològics 
en el camp de la construcció -que alhora tendeix a la contenció decorativa, 
especialment volumètrica-, tallers com el de Barnadas, que encara mantenien 
cert caire tradicional, es veuran condemnats a la seva progressiva i incerta 
desaparició. 

No podem deixar d'esmentar, però, les possibles aportacions escultòriques 
de Barnadas a l'ornamentació d'alguns Grups Escolars en temps de la Manco¬ 
munitat. La més significativa d'elles es trobaria al Grup Escolar Baixeras de 
Barcelona, actual Centre d'Educació Infantil i Primaria Àngel Baixeras, a la 
confluència entre el carrer Salvador Aulet i Via Laietana. L'edifici fou projectat 
per Josep Goday i Casals i va ser construït entre 1918 i 1922. 166 Com sabem, la 
Via Laietana esdevingué una nova zona edificable amb la seva obertura el 
1908, ja contemplada al Pla Baixeras. 16 ? El mateix Àngel Josep Baixeras (1834- 
1892), va estipular una deixa per a la construcció d'escoles, una de les quals 
seria aquesta, i Barnadas hauria estat l'encarregat de realitzar l'escut en honor 
seu (fig. 26). Sostingut per dos putto i a uns quatre metres d'alçada de la matei¬ 
xa cantonada, aquest porta la inscripció «per la munificència d'Angel 
Baixeras». 168 Els putti ens remeten a un esbós del quadern que Barnadas omplí 
durant el seu viatge de pensió, i que bé podria haver recuperat per a l'ocasió. 

166. DD.AA., La Construcció de In gran Barcelona: L'obertura de la Via Laietana, 1908-2958 [Catàleg de 
l'exposició]. Museu d'Història de la Ciutat, Institut de Cultura, Ajuntament de Barcelona, 
2001 (text d'Oriol Bohigas, «L'arquitectura de la Via Laietana entre la Lliga i la dictadura», pp. 
78-97), p. 89; on l'autor qualifica aquest edifici com el que més clarament s'adscriu al 
noucentisme dels d'aquest carrer. 

167. El conegut com a Pla Baixeras fou concebut com un pla de reforma interior de Barcelona 
que afectava bona part del casc antic de la ciutat. Fou aprovat el 1881, ratificat el 1889 i 
començat el 1909. 

168. García-Martín, Relieves escultóricos de Barcelona, 1983, pp. 156-157; García-Martín usà la 
imatge de l'obra com a colofó del seu llibre tot i que no l'atribueix a Barnadas. Sembla ser, 
però, que fou per omissió, segons comunicació oral de Jesús Barnadas Parellada. 

CESCULTOR JOSEP MARIA BARNADAS I MESTRES (1867-1939) 



Fig. 27. Josep Maria Bamadas i Mestres, Reducció de guix 
de la font monumental de Crist Rei (desaparegut), Barcelo¬ 
na, 1929. Col·lecció Bamadas (reproducció Ricard Marco). 


L'escultura té un clar referent en el barroc, com altres elements decoratius que 
presenta l'edifici i que bé podrien ser també de Barnadas, com la porta d'accés 
principal -part de la decoració de la qual ha estat mutilada-, i les decoracions 
escultòriques de les finestres ovalades. La seva marcada volumetria, però, és ex¬ 
cessiva a unes façanes on predomina una plana decoració esgrafiada molt 
pròpia del Noucentisme arquitectònic, del que Goday n'era representant al 
costat d'altres arquitectes com Raimon Duran i Reynals, Adolf Florensa, 
Antoni Puig i Gairalt i Francesc de P. Nebot . ]6 9 

Posteriorment també hauria treballat per al Grup Escolar Milà i Fontanals de 
Barcelona (1930), també projectat per Goday, al carrer del Carme cantonada 

169. Arquitectes que projectaren molts dels anomenats grups escolars entre els anys 1917 i 1922, 
així com els palaus de l'Exposició Internacional de 1929, totes elles construccions d'estructura 
simple, classicitzants, ja despullades de l'exhuberància escultòrica pròpia del Modernisme. 

amb el dels Àngels i actual Institut d'Educació Secundària Miquel Tarradell. 1 ? 0 
Les quatre figures que rematen la cornisa de la façana principal i les escultures 
dels lleons i les cràteres que emmarquen el frontó de la porta principal bé po¬ 
drien ser de Barnadas, i els relleus en fris de terracota que hi ha a la façana fo¬ 
ren realitzats per Pere Jou Francisco, 1 ? 1 qui també fou deixeble dels Vallmitjana 
a Llotja. A aquest edifici veiem una afinitat pel to classicitzant més clara que a 
l'anterior; de fet, els separen deu anys i les noves consignes estètiques estaven 
ja plenament assumides en l'art i l'arquitectura catalanes del moment. Les en¬ 
trades principals dels dos grups escolars imiten frontons clàssics, tret molt ca¬ 
racterístic de la uniformitat que es volia donar a aquest tipus de centres educa¬ 
tius mancomunals, i s'observa com la decoració escultòrica edilícia torna a tèc¬ 
niques artístiques com les de principis del xix, com la terracota i l'esgrafiat, a les 
quals el taller de Barnadas tractaria d'adaptar-s'hi. 


Coda: el projecte de l'Exposició Internacional de 1929 

El projecte de font monumental presentat a l'Exposició Internacional de 
Barcelona de 1929 representà per a la seva trajectòria com a escultor al seu punt 
culminant, tant per les dimensions que havia de tenir l'obra, com per la quantitat 
d'escultura figurativa que incloïa. 1 ? 2 Encarregat per les congregacions de pares 
missioners -no era un projecte de concurs- 3 ?? fou exhibit al hall principal del Pa¬ 
lau de les Missions durant l'Exposició de 1929, edifici projectat per Antoni Dar- 
der i construït el 1928. 1 ?-* La font de Crist Rei no es va arribar a fer i el seu projec¬ 
te, destruït el 1936 en esclatar la Guerra Civil espanyola, el coneixem gràcies a les 
fotografies dels impresos que s'editaren reproduint-ne alguns dels models. 1 ? 5 

170. Mc. i, p. [7]; «Grup Escolar Milà i Fontanals, c/ Àngels Barna»; no especifica quines de les 
obres hauria fet. 

171. García-Martín, Relieves escultóricos de Barcelona, 1983, pp. 8-9. 

172.Sobta veure Barnadas assumint un encàrrec d'aqriestes característiques, sovint associat a 
arquitectes, tot i que també hi ha exemples d'escultors que realitzarien projectes d'aquesta 
mena, com el de monument dedicat a Manuel Milà i Fontanals (c. 1908), dit també Dels grans 
homes, realitzat sobre el paper pel mateix Ismael Smith en col·laboració amb Josep Pijoan. 

173. El tipus d'iconografia missional, d'expansió i divulgació del cristianisme, fa suposar que 
aquesta obra hagués estat concebuda per a algun lloc on les missions hi treballessin, 
probablement fora del continent europeu. 

174. Exposición Internacional [de] Barcelona 1929. Su significación y alcance, Barcelona, 1929, p. 40; 
«Palacio de las Misiones. Proyecto del Arquitecto D. Antonio Darder. El Palacio de las Misio- 
nes ... albergarà, en interesantisima exhibición, la mayoria de los objetos que figuraron en 
la Exposición Misional Vaticana, que tuvo efecto con motivo de la celebración del Ano Santo. 
Para ello se cuenta con el concurso decidido de las màs altas autoridades religiosas de la 
nación y con el apoyo incondicional de todas las Congregaciones de Espana que se dedican 
a las misiones.» 

175. Barnadas 1 Mestres, Josep Maria, I. Boceto modelado a 2/6 de ejecución [fotografia on es veu 
tot el monmnent, fins i tot i ha dos personatges a escala per donar idea de la seva magni- 

Fig. 28. Josep Maria Barnadas i Mestres, Ampliació de guix de l'escultura que rematava la font 
monumental de Crist Rei (desapareguda), Barcelona, 1929. Col·lecció Barnadas 
(reproducció Ricard Marco). 

Barnadas modelà la maqueta, tant de la reducció o projecte a escala (fig. 
27), com de l'ampliació de l'escultura del Crist Rei que coronaria el monument 
(fig. 28). Les quatre figures d'apòstols que hi havia al hall d'aquest pavelló 
rodejant el Crist -també ampliacions- les va fer probablement Trullols seguint 
el model a escala de Barnadas. 176 Almenys en el projecte observem com les figu¬ 
res s'essencialitzen, seguint el procés de depuració a l'ús de l'època, es 
geometritzen els trets i s'allarga considerablement el seu cànon. Corona el mo¬ 
nument la imatge de Crist Rei, amb la creu a les espatlles i amb l'altre mà 
beneint, que descansa sobre un pedestal esfèric que representa el globus 
terraqui, el qual és rodejat per quatre tondos amb els símbols dels evangelistes 
-un àngel, l'àliga, el lleó i el brau-, separats per cupul·lins bizantinitzants. 
Aquest grup descansa sobre una gran columna hexagonal als costats de la qual 
hi haurien escultures exemptes dels patriarques Abraham, Isaac, Jacob i 
Moisès, adossats a costats alterns de la columna, sota la qual hi ha un gran di¬ 
pòsit d'aigua també hexagonal. Un dels costats del dipòsit estaria ornamentat 
amb la tiara i les claus, símbol del papat, i quatre grans arcs parabòl·lics més al 
voltant un dels quals emmarcaria la imatge de la Verge Maria en baix relleu. 
Dues figures d'apostols flanquejarien cadascun d'aquests quatre arcs i, entre 
arc i arc, quatre escenes sagramentals en alt relleu que completarien la part 
baixa del monument. El cicle iconogràfic és ric i complexe en simbologies -di¬ 
rem que es pretenia exhaustiu-, i constitueix una mena de resum o síntesi de 
l'Antic i el Nou Testaments. Com Jujol i Blay a la font de la Plaça Espanya de 
Barcelona, Barnadas inspira el seu disseny en el barroc romà que ell, però, 
tracta de contenir al màxim, tendint més a l'ordre que a l'explosió formal típica 
de l'ornamentació escultòrica barroca. 

Al llarg de la dècada dels trenta, ja ancià, Barnadas seguí conreant la seva 
vessant d'imatger religiós d'una manera que podríem qualificar de privada. 
D'aquest tipus d'obres, realitzades preferentment en fusta, esmentarem una 
imatge de la fundadora de les religioses de Jesús i Maria, Claudina Thevenet, 
realitzada en pasta de fusta i policromada. Peces com aquesta són prova de la 
seva passió per la imatgeria religiosa, que mantingué encesa fins als seus dar¬ 
rers dies. Josep Maria Barnadas mor al seu domicili d'Alella el 5 d'octubre de 
1939 a l'edat de setanta-dos anys, deixant inacabada una talla de fusta repre¬ 
sentant un Sant Josep amb un nen en braços; una peça que, tot i que inacaba¬ 
da, se'ns revela com una futura magnífica obra que ens recorda molt el seu 
guix de Sant Antoni de Pàdua. 


tud]; 11 . Boceto modelndo n 1/6 de ejecución (Frente); III. Ampliación de la estatua terminal [model 
a escala real del Sant Crist que coronaria el monument]; IV. Ampliación de la estatua terminal 
(Frente), [Barcelona, 1929]; fotogravats dels models fotografiats. 

176. Comunicació oral de Jesús Barnadas Parellada. 

